John Berger idazlearen metafora bat baliatzen du Carmen Castillok (Santiago, Txile, 1945) bere ibilbidea eta engaiamendu politikoa azaltzeko: «Denak gaude mundu honetan preso. Preso, biztanleen arteko ehuneko batak manatzen duen mundu honetan; dominatzen dutenen munduan». «Kartzela» horren desegiteko borrokan dihardu Castillok. Txileko MIR Ezker Iraultzailearen Mugimenduko kide izana da, Augusto Pinocheten 1974ko estatu kolpearen ondorioz Parisen erbesteraturik egon da. Hainbat liburu eta dokumental egin ditu gertatutakoa kontatzeko. Hala, porrotak, lagunen galtzea, tortura eta mina kontatzen ditu bere lanetan, baita maitasuna, poza, ezagutzak, elkartasuna eta garaipenak ere.\nZerk eraman zaitu dokumentalak egitera?\nEz naiz batere irudiaren mundutik etorria; ez nuen ezagutza berezirik dokumentalgintzan. Historialaria eta irakaslea nintzen Txilen. Han, 1967an, mugimendu azkar bat sortu zen unibertsitateetan. Altxamendurako indarra genuen, zapaltzen gintuen sistema baten kontra joateko. 1973ko irailaren 11n, Augusto Pinocheten estatu kolpearekin dena aldatu zen. MIReko militante gisa, klandestinitatean egon ginen ene senar zena eta haurrekin. Gertatzen ari zena ulertzea ezinbestekoa zen. Irakurketa lan handia egin genuen egoera deszifratzeko, garaia definitzeko. Diktaduraren parean borrokatu besterik ezin genuen egin, eta horrek antolaketatik pasatu behar zuen. Den-dena pribatizatu zuten, gizarte «perfektua» zela erraten ziguten, baina nik sekula ikusi dudan gizarterik krudelena izan da. Miseria zen. Langile klasea, pobreenak zapaltzea besterik ez zuten egiten; jasanezina zen. Dena iraultzeko behar gorrian ginen.\nBorrokak beste forma bat hartu zuen gero.\nEnetzat, 1974ko urriaren 5ean izan zen bihurgunea, Pinocheten Poliziak ene senarra [Miguel Enriquez, MIReko burua] hil zuelarik. Ni ere kolpatu ninduten, eta, haurdun nintzela, tripan nuen haurra galdu. Londresera joan nintzen.\nHorren kontatzea erabaki duzu dokumentalen bitartez.\n1981ean, Frantzian instalatu nintzen. Orduan hasi nintzen liburu bat idazten, baina biziki mugatua nintzen. Munduko Polizia guztiek terroristatzat ninduten. Ezin nintzen Hego Amerikara joan, eta Txilera oraino gutxiago, handik kanporatua baininduten. Horrela jarraitu nuen François Mitterrand Frantziako presidente bilakatu arte; orduan lortu nuen Frantziako nazionalitatea. Aldaketa handia zekarkidan horrek; alde batetik, ene urruneko lagunak eta ene hizkuntza berriz atzeman izan ahal nituelako, baina batez ere erbestea desberdinki bizitzeko aukera eman zidalako; hainbat gogoeta eta pentsamendu aske adierazi ahal izan ditut une horretatik goiti. Ibilbide horretan, dokumentalgintzara hurbildu nintzen Pierre Dever ezagutu nuelarik. Hamar urte pasatu ziren Pinochetek estatu kolpea egin zuenetik, eta horri buruzko dokumentala egin nahi zuen hark, ene bizipenetatik abiatuz. Baina ez nekien gehiago deus, ez nekien ezta ogiaren prezioa zenbatekoa zen. Pentsatzen nuen ez nuela zilegitasunik. Baina egin dut, autore gisa aritu naiz, eta ohartu naiz kontaketak manera berezi batean eraiki zitezkeela: borrokaren memoriari forma ematen ahal niola. Les murs de Santiago filma sortu genuen.\nPorrotetan ere garaipenak daudela erraten duzu.\nGaltzaileen memoriari utzi nahi nion lekua. Hori zor diogu historiari, militanteek egin duten lanari. Bide horretatik, pentsatzen nuen dokumentalek funtzio bat zeukatela; biziaraz zezaketela borrokarako sua. Ezin zen borroka bere horretan gelditu. Eta, batzuetan, hilik diren pertsonak bizirik direnak baino biziago dira, eta nik biziarazte horretan zerbait egin nahi nuen ene lanen bidez.\nZure kontakizuna egiteaz gain, besteei ere ematen diezu ahotsa.\nEnetzat, zinema sorkuntza kolektiboa da. Taldeari esker naiz ausartu dokumentalak egitera. Horrek ematen zidan indarra idazteko eta borrokaz hitz egiteko. Ene boza eta ene idazkera baliatu nahi nituen istorio kolektibo baten zerbitzuko. Ene belaunaldiko askok gaizki ikusi zuen, subjektibotasuna ez zutelako ulertzen. Uste zuten lehen pertsonan mintzatzea taldeari oposatzea zela. Baina ezin nintzen eta ezin naiz denen izenean mintzatu. «Ni» batetik abiatzen naiz «gu» baten istorioa kontatzeko. Calle Santa Fe-n borrokatu direnen boz anitz sartu ditut, eta nik galderak besterik ez dut egin.\nHistoria kolektiboa da, eta geroari lotua da: iraultzaileen geroari. Urgentzia absolutuan gaude: orain daukagun sistema zapaltzaile hori aldatu behar dugu.\nNola dakusazu gaurko egoera?\nAzken lau hilabeteotan Txile iratzarri da, jendea karrikan da, antolatu da. Ez da gehiago beldurrik. Ikusiko nola joanen den gauza; egia da orain arte gauzak ez direla anitz higitu. Badakit orain zailago dela sistema horren kontra joatea.\nGuk uste sendoak geneuzkan. Segur ginen iraultza biziko genuela. 1980ko hamarkada bukatu arte sinesten nuen gertatuko zela. Alta, ez da gertatu eta gauzak ez dira asko aldatu. Ametsak erori zaizkit garai batez. Ikuspegi marxista zuten idazleen lanetan elikatzen genuen borrokan segitzeko gogoa, eta, deus segurik ikusi gabe ere, segitzera behartuak ginen. Ez dugu Bibliarik, ez dugu deus segurik, baina sistema honen iraultzea beharrezkoa dela argi duguno, aitzinatuko gara, ezinbestean. Horrek gaitu biziarazten.\nSegitzeko intentzioa duzu, beraz.\nArgi dut borrokan segituko dudala, eta dokumentalen egiten. Autore filmak egitea zailago da orain; audientzien arazoarekin, aurre- kontuekin... Merkatu neoliberalak zinemaren mundua baldintzatu du, nahi zuen forma eman dio, eta zaila da lekua atzematea. Zinezko borroka bat da film baten egitea. Izugarriko erresistentzia ekintza da. Oro har, Txilen, sorkuntza bera erresistentzia da.\nBERRIAn argitaratua (2020/01/27)


EAJ-PNV Gipuzkoako Batzar Nagusiak: EAJ-PNV-REN USTEZ, GIPUZKOAKO FORU ALDUNDIAK EZ DU KRISIARI AURRE EGITEKO NEURRIRIK ZEHAZTU\nEAJ-PNV-REN USTEZ, GIPUZKOAKO FORU ALDUNDIAK EZ DU KRISIARI AURRE EGITEKO NEURRIRIK ZEHAZTU\nMarkel Olano jeltzaleen bozeramailea kritika zorrotza egin du, ekonomia sustatzeko baliabideak asko murriztu direlako. Olanoren ustez, gire gizarteak egoera oso larria bizi du eta Foru Aldundiak egoera horri ez dio erantzuten.\n2013ko aurrekontuak azaltzeko agertu dira Batzar Nagusietan Gipuzkoako Foru Aldundiaren diputatu guztiak. Martin Garitano diputatu nagusiak eta Helena Franco Ogasun diputatuak hitz egin ostean, Markel Olano EAJ-PNV batzarkide taldearen bozeramaileak honakoa esan du: “Foru Aldundiaren ekonomia-ikuspegia ez da egokia krisiari aurre egiteko”.\nIldo beretik, Olanoren aburuz, “kezka handia dugu, ekonomia-sustatzeko baliabideak asko murriztu direlako. Hain zuzen, enpresei laguntzeko zegoen 8milioi euroko aurrekontu-saila bertan behera gelditu da”. Horrenbestez, Markel Olanok salatu du, “Foru Aldundiak ez duela ez proiekturik ez ideiarik ekonomia-sustapenerako”.\nEra berean, jeltzaleen bozeramaileak segidakoa adierazi du: “Jeitsiera nabarmenik egon bada, hori Berrikuntza departamentukoa izan da, hain zuzen, %24,43”. Horren harira, Markel Olanoren ustez, “Berrikuntza departamentuaren papera oso garrantzitsua da krisi-egoera konpontzeko, baina, dirudienez, ez da Foru Aldundiaren lehentasuna”.\nHalaber, Olanoren iritziz, “finantzaketa-egoera dela eta, enpresak ekonomia-egoera larrian daude. Foru Aldundiak, ordea, ez ditu tresna bereziak enpresen egoera horri aurre egiteko. Hau da, ez dago lidergorik krisiari aurre egiteko”.\nAmaitzeko, Markel Olanok ekonomia-sustatzeko Foru Aldundiaren egitekoari buruz hitz egin du: “Aldundiak egiteko garrantzitsua du, baina aitzakiak erabiltzen ditu egin beharrekoa ez egiteko”. Horrenbestez, EAJ-PNVren eledunak Bilduren aginteko Foru Aldundiaren jarrera salatu du: “Komeni zaionean egingo diren azpiegiturak egokiak dira lurraldea orekatzeko eta, aldiz, komeni ez zaionean azpiegitura horiek erraldoiak eta herriaren borondatearen aurkakoak dira”.


“Emakume ikusezinak gizartea eraldatuz” da Emakumeen Nazioarteko Eguna ospatzeko hautatutako leloa – LAIA Eskola\nM8 historikoa Araban\nEmakumeek gune publikoetan duten parte hartzea izango da Arabako Foru Aldundiak martxoaren 8rako antolatu duen kanpainaren ardatza\n“Emakume ikusezinak gizartea eraldatuz” da Arabako Foru Aldundiak Emakumeen Nazioarteko Eguna ospatzeko hautatutako eguna, zeina datorren martxoaren 8an ospatuko baita. Urteurrena oroitzeko, foru erakundeak hainbat ekimen gauzatuko ditu, agerian jartzearren Arabako lurralde historikoko emakumeek gune publikoetan egin duten lana eta izan duten parte hartzea eta zer kolektiboan izan duten eragina.\nKanpaina honekin, Arabako Foru Aldundiaren helburua da emakumeei ezagutza agertzea arlo sozialean eta kolektiboan, zeren eta askotan, gizartean, ez baitira agerian, eta, halaber, agerira ekartzea nola eraldatzen duen gizartea emakumeen lan ezkutuan ezarriak. Hori dela eta, aurtengo urteurrenerako hautatu den goiburua hau da: “Emakume ikusezinak gizartea eraldatuz”.\nHala, kartelean, ikusezin bihurtu ditugu “mujeres invisibles” hitzetako zenbait letra, gaztelaniazko bertsioan, eta “emakume ikusezinak” hitzetakoak, euskarazkoan, erakustearren emakume asko daudela lan eraldatzailea egiten dutenak eta pertsona batzuk ez direla gai hori ikusteko. Mezu hau indartu egiten da #Emaldatu etiketarekin, hitz joko bat eginez “emakume” eta “eraldatu” batuta.\nArabako Foru Aldundiaren asmoa da mezu positiboa igortzea, emakumeak ahalduntzeko eta haien alde aldarri egiteko, espazio bat betetzen baitute, ez eskuratutako zerbait balitz bezala edo inork emanda dagokien zerbait balitz bezala, baizik eta hala izan behar duelako.\nEmakumeei ezagutza agertuz eta haiek agerira ekarriz, Arabako Foru Aldundiak badu beste asmo bat ere: arabar guztiei dei egitea bizitza publikoan parte har dezaten, gune publikoetan parte har dezaten, dagokien espazioa bete dezaten, gizartea alderdi guztietatik zinez bidezkoagoa eta aitzinatuagoa bihurtzeko determinazioarekin, bereziki emakumeen eta gizonen arteko berdintasun handiagoa izan dadin.\nEmakumeen Nazioarteko Eguna dela eta, Foru Gobernu Kontseiluak, martxoaren 6an, nazioarteko adierazpen bat onartuko du.\nArtium Museoko ekitaldia martxoaren 10ean.\nEkimen sail hau larunbatean bururatuko da, martxoaren 10ean, 12:00etatik aurrera Artium museoan izango den ekitaldi batekin, non Susana Covas mintzatuko baita, genero eta ekitatean espezialista, “Mujeres y el espacio público” izeneko mintzaldiarekin. Ondoren, arabar emakume batzuek espazio publikoetan izan dituzten esperientziak kontatuko dituzte. Mahai inguruan izango dira Maite Bilbao, Euskadiko Alargunen Federazioko presidentea (Fevi) eta alargunen estatuko elkarteen federaziokoa; Carmen Rodríguez, Gaubeako medikua eta Mujeres en Acción elkarteko ordezkaria, eta Madelen Urieta, Araski saskibaloi taldeko entrenatzaile eta kirol zuzendaria, eta baita Susana Covas ere. Ramiro González Arabako diputatu nagusiak emango dio amaiera ekitaldiari, Virginia Imazen “clownclusiones” ikuskizunarekin batera.\nForu erakundeak urteurren honekin hartuta duen konpromisoak, halaber, erakunde kanpaina bat izango du, hedabideetan ere proiektatuko dena, bai eta kanpoko euskarrietan ere, hala nola autobus markesinetan.


ganbila.eus | Zapatak\nJose Mari Carrere\n“Zapatak” antzezlanaren sortze prozesuaz solasean\nMikelazulo kultur elkarteko antolatzaileontzat abentura itzela izan da. Hamar urtetanjende asko pasa da Eztenatik, eta batez ere bizipen ederrak utzi ditu. Eztena arte eszenikoen ospakizun bat bilakatu da urtez urte, eta segur aski garrantzitsuena dena, emanaldietatik kanpo ere etengabeak izan dira solasaldiak, enkontruak, gogoetak, besarkadak, elkar ezagutzeak eta trukeak. Eztenak hamar urte bete dituen honetan beste proiektu bat jarri nahi izan dugu martxan, jaialdiak hasieratik izan duen helburuetan sakontzen lagunduko duelakoan: arte eszenikoetako hainbat lanen testuak plazaratu ditugu, edizio xume baino landuetan. Helburua, beste behin ere, jaialdiarena bera: egun arte eszenikoetan dagoen aniztasun ideologiko eta estetikoa islatzen saiatu, arrisku eszenikoak hartzen dituzten sortzaileen lanak aldarrikatu eta ikusgarri egiten laguntzea,\nZapatak antzezlana Mikelazulok probokatu izan dituen harremanen sareetatik sortu zen: pertsonen arteko solasaldietatik, konplizitateetatik, konspirazio artistikoetatik. Joxemari Carrerek idatzia zuen testua: gerrari buruzko bakarrizketa bat, drama bat, zoritxarrez modaz pasa ez den gai bat. Ainhoa Alberdik hura gorpuztea erabaki zuen, eta Ainara Gurrutxagak lagundu zuen kanpo begiradarekin, Jurdana Otxoak gehitu zion ostera biolinaren hunkipenerako gaitasuna. Abiapuntua xumea bezain metaforikoa: emakume bat zapata huts pila baten gainean gerrari buruz eta, funtsean, pertsonen ilunpeei buruz mintzatzen, gerrako emakumeekiko -eta, oro har, pertsonekiko- elkartasuna adierazten duen testu ilun bezain ederra. Lehenengo Eztena jaialdian estreinatu zen antzezlana, eta inork ez zuen imajinatuko zelako bidea luzea egingo zuen, 2008ko lehen emanaldi hartatik bizirik egon da antzezlana eta era guztietako eszenatokietan eskaini da, sarri askotan kale zatiak, belardi abandonatuak, etxe deseraikiak bilakatuz oholtza. Zapatak antzezlanaren bizitzak euskal teatroa leku eta modu askotara gertatzen dela islatzen du, eta horregatik, oso pozik gaude liburu honen bitartez bere ibilbidea aldarrikatu ahal izateaz.


Belvedere jauregia - Wikipedia, entziklopedia askea.\nJohann Lukas von Hildebrandt (en)\nBelvedere jauregia (alemanez: Schloss Belvedere) Vienako (Austria) Prinz-Eugen-Strasse kaleko 27. Zenbakian kokaturiko jauregi multzo barroko bat da. Multzoa, hiriburuko jauregi barrokorik handienetarikoa, bi Belvedere jauregiek osatzen dute (Goikoak eta Behekoak), gaur egun museoak bilakaturik. Hirugarren jauregi bat ere badu, Schwarzenberg jauregia, gaur egun hotel bilakatua. Bi jauregi nagusiak alegoria ezberdinak irudikatzen dituzten hiru mailatan antolaturiko lorategi baten bidez daude lotuak\nBelvedere jauregiek dituzten Museoak ondorengoak dira:\nArte Barrokoaren museo austriarra\nErdi Aroko museo austriarra\nArte austriarraren galeria (Österreichische Galerie Belvedere).\nBelvederen margo inperialen bilduma nabarmen bat antzeman daiteke. Goiko solairuan XIX eta XX. Mendeetako galeria austriar bat du, Gustav Klimten Muxua artelana ikus daiteke bertan, besteak beste.\nJauregia 1714 eta 1723 urteen artean eraiki zuen Eugenio Savoiakoa printzeak, turkiarren garaipenaren ondoren. Belvedere jauregia Johann Lukas von Hildebrandtek diseinatu zuen. Eraikuntzaren ideia festak ospatzeko esparru bat egitea zen eta horrela, printzearen ospea handitu. Eugenio printzearen heriotzaren ondoren Maria Teresa enperatrizak eskuratu zuen.\nEstatu Austriarraren tratatuaren sinadura bertan egin zen 1955eko maiatzaren 15ean, honek Austriaren independentzia suposatu zuelarik Bigarren Mundu Gerra eta aliatuen okupazioaren ondoren\n1710eko hamarkadan amaitutako eraikinak


Artikulua: “Seme-alabek jarraitzen dituzten ‘youtuberrak’ ezagutzea gomendatzen dut, eta komenigarria izan daiteke TikTok deskargatzea” – Prevención de Riesgos en el uso de internet\nGipuzkoako 320 irakaslek baino gehiagok jaso dute aurten ikasleen artean sare sozialekiko mendekotasuna prebenitzeko prestakuntza. Oraindendak antolatutako saioek eta tailerrek ere familiak liluratzen dituzte.\nOnline munduko eskolarik onena, paradoxikoki, kanpoan dagoena da. Zenbat eta estrategia eta gaitasun gehiago garatu bizitza errealean, lurra zapalduz; orduan eta hobeto erabiliko ditu ikasle batek sare sozialak. Arazoa da teoria ahozpez ematen dela “pantaila artean saltoka igaro dugun” pandemia batekin, nerabeentzat airea bezalakoa den teknologia baten gainean jauzi eginez. Baina dena ez dago galduta, “Ezta gutxiagorik ere”. Mikel Cerezo gizarte-hezitzaileak ikusten duenez, krisi oro aukera bat ere bada, eta hori berresten du OrainPrebentzioa elkarteak, bera buru dela; izan ere, programa bat garatu du, non ikastetxeetako irakasleak, gurasoak eta ikasleak sare sozialak arduraz erabiltzeko eragile aktibo bihurtzen diren.\nElkartea 2003an sortu zen, hezitzaile eta psikologo talde baten eskutik. Ibilbide luzea egin du substantziekiko adikzioei (alkohola, kalamua eta tabakoa, batez ere) heltzeko orduan, bai helduengan, bai adingabeengan.\nAldez aurreko ezagutza horri esker, 2018an erronka berri bat onartu zuten: substantziarik gabeko adikzioak prebenitzea, teknologia berrien abusuarekin gertatzen den bezala. Programa Donostiako Udalarekin estreinatu zen, eta pixkanaka bere ekintza-irratia zabaldu du Gipuzkoako beste udalerri batzuetako ikastetxeetara, hala nola Errenteria, Lezo eta Oiartzunera, Irunera iritsi arte.\n“Sare sozialen eta teknologia berrien erabileraren problematika gero eta handiagoa ikusten hasi ginenean hasi zen dena. Jokabide-adikzioak edo substantziarik gabekoak. Hasiera batean, bideo-jokoak edo online jokoak ziren, gero sare sozialetara zabaltzeko “, esan du Cerezok; izan ere, 41 urte daramatza prebentzioko hezkuntza-lanetan, eta sarea da protagonista nagusia.\nEusko Jaurlaritzako Hezkuntza Ikuskaritza zerbitzuak duela gutxi jakitera eman duenez, Euskadin ehun eskola-jazarpen kasu identifikatu dira ikastetxeetan, horietatik % 25 Internet bidez.\nHiru mailatako prestakuntza-proposamen horrek jarraitzaileak irabazi ditu denborak aurrera egin ahala. 2018an hasi zuen bere ibilbidea Haur Hezkuntzako irakasleentzat bakarrik, baina laster ikusi zen aukera zabaltzeko beharra. “Gaur egun espektro osoarekin egiten dugu lan: lehen Hezkuntzako, Bigarren Hezkuntzako, Batxilergoko, Oinarrizko Lanbide Heziketako, Erdi Mailako eta Goi Mailako ikasleekin. Horiek guztiek parte hartzen dute prestakuntza-prozesuan, bai ikasleek bai irakasleek eta gurasoek “, adierazi du Cerezok.\nHelburua ez da sare sozialak satanizatzea, ezta gutxiagorik ere. Irakasleekin hitz egiten dute arriskuak ezagutu ditzaten. “Oso positiboa dela uste dute, batzuentzat ezaguna den errealitatea hurbiltzen diegulako, baina beste batzuentzat beraiekin guztiz zerikusirik ez duena”. Lehenengo urtean 157 irakasle prestatu ziren. 2019an 198 izan ziren. 2020an pandemiaren eragina salatu zuen programak, eta irakasle kopurua 120ra jaitsi zen, baina aurten ere erritmo ona hartu du eta lehen seihilekoan sare sozialen erabilera desegokia prebenitzeko trebetasunak eskuratu dituzte 320 irakaslek.\nIkasleekin tailerrak ere egiten dituzte. 2018an, ia 700 ikaslerengana iritsi ziren, eta, ordutik, interesa etengabe hazi da Lehen Hezkuntzako azken zikloaren (5. eta 6. mailak) eta Bigarren Hezkuntzako lau ikasturteen artean prestakuntza jaso duten 1.500 ikaslera arte. “Eskaria hazten ari da. Ahoz ahokoa badabil. Donostialdeko ikastetxeetan hasi ginen, eta aurten Orereta ikastola eta Bidebietako Institutua (Bideberri) ere sartu dira.\nSanto Tomas Lizeoa apustu handiena egin duen zentroetako bat da. “Egindako lanaren balantzea positiboa da, ikastolan eta familietan gehien agertzen den gaia baita. Uste dugu ikasleek kontzientzia handiagoa dutela, nahiz eta adin-tarte bakoitzak teoria horren praktikan eragina izan “, ikastolako DBHko orientatzaileek adierazi dutenez.\nProposamen horren atzean diziplina anitzeko talde bat dago, EHUko Hezkuntza Fakultateko Elkarikertuz arloko aholkularitza pedagogikoa duena. Aholkularitza tekniko bat ere badago, merkaturatzen diren plataforma berrien eta horietatik erator daitezkeen arriskuen berri izateko.\nNabarmendu beharreko beste alderdi bat da prestakuntza familientzako saioekin osatzen dela aurten. “Ikastetxeek egiten ziguten eskaera bat zen. Oinak lurrean jarri genituela esaten ziguten, arrisku-egoerak detektatzeko gai izan ginela, baina ikasleen inplikazio handiagoa falta zen. Irakasleek honako hau planteatzen ziguten: ezin al dira gurasoak inplikatu? Azken finean, beraiek dira euren seme-alabei mugikorrak eta azken belaunaldiko aparatuak erosten dizkietenak, Interneten hainbeste ordu emateko “, adierazi du OrainPrebentzioa elkarteak.\nArtikulua – GaztelerazAbrir en una nueva ventana\n© 2021 Orainprebentzioa Subelaweb-ek garatua


SAFERa Lasserren laguntzaile? | Enbata\nAccueil / Articles / Opinion / Communiqués de presse / SAFERa Lasserren laguntzaile?\nL’eusko, un pouvoir à portée de main »\nEdouard Exilard, ELBko lur taldearentzat\nDuela zonbait denbora, 20 hektarako etxalde bat saldu zela Akamarren entzun dugu. Usaian, laborantxako ontasunak saltzen direlarik, sindikatak eta tokian duen lur delegatuak abisatuak dira SAFERarenganik, idatzi baten bidez. Ondorioz preenpzioa egitea galdegiten ahal diogu SAFERari, prezioa goregia dela pentsatzen badugu, lurrak laborantxako balioaren galtzeko irriskuan balin badira, laborari ez den batek erosi nahi badu, lur ainitz dituen laborari bat balin bada eroslea, inguruan behar gehiago duten laborariak izanki, etab. Akamarreko etxaldearen saltzeaz deus informaziorik ez dute ukan sindikatek alta sistematikoki hala delarik usaian.\nZurrumurru baten ondorioz jakin dugu berria eta harritu gira ikustean eroslea Jean- François Lasserre zela, Jean-Jacques Lasserre, departamendu buruaren semea. SAFERari aipatu dakogularik gaia, idatzizko informazioa usatu bezala igorria izan zela ihardetsi dauku behin (galdu ginukela aintzinatuz!!).\nAmor emaiten ez ginuela, onartu du informazio hori ez zela igorria izan.\nUntsa xuxen ustegabe tekniko hori – Saferaren argumentua – hain ezaguna den familia baten alde itzulikatzen da!\nParean nehore ez izanki, Lasserrek 20 hektareko etxaldea erosi du eta etxetiarra erretretarat heltzean, edo berdin lehenago, bere eskutik baliatuko du.\nAlta beste laborari batzuk berak baino legitimitate gehiago izanen zuten lur horien ukaiteko ; alabainan laborari estatutu partziala balin badu ere J-F. Lasserrek, denbora osoz langile da Kontseilu Orokorrean, etxeko laborantxa eramaiteaz gain.\nSaltzea egina delako orain eta nehork ez duelako prempzio galderik egin ahal izan, Jean-François Lasserreri galdegiten diogu lur horien parte bat instalatu nahi duen gazte bati edo inguruan litaiken etxalde ttipi bati proposatzea, etxetiarra ofiziotik erretiratuko delarik.\nAiniza-Monjolose, 2016ko uztailaren 15an.


Osasun larrialdia (COVID-19) - FEI\nOsasun larrialdia (COVID-19)\nZIRKULATZAILEA, ETE, OSASUN LARRIALDIA, COVID-19\nLerro honen helburua da banku-finantzaketa lortzeko aukera ematea, enpresa txiki eta ertainak, banakako enpresaburuek eta profesional autonomoek dituzten 6 hilabeteko likidezia-beharrei eta egitura-gastuen finantzaketa-beharrei erantzuteko\nEnpresa eta pertsona onuradunek Euskal Autonomia Erkidegoko Finantzei buruzko azaroaren 8ko 8/1996 Legearen 39. artikuluko 2. eta 4. paragrafoetan xedatutako baldintzak eta Dirulaguntzei buruzko azaroaren 17ko 38/2003 Lege Orokorraren 13.2 artikuluan ezarritakoak betetzea.\nSexuaren ziozko bereizkeria egiteagatik zigor administratiboa edo penala ez jasotzea.\nFinantza-eragiketek, finantzatzeko modukoak izateko, xede hau izan behar dute: 6 hilabeteko likidezia-beharrak estaltzea eta egitura-gastuak finantzatzea. Finantzaketak enpresa eskatzailearen finantza-galdagarriaren gehikuntza garbia ekarri beharko du, eta, beraz, finantzaketa ezin izango da erabili epe laburreko zirkulatzaile-lerroak ezeztatzeko; salbuespen izango dira 2020ko martxoaren 1etik aurrera Covid-19ren krisia dela-eta ezarritako eragiketak. Era berean, eskatzaileak egungo egoera berezia dela-eta eskura ditzakeen likidezia-erraztasun edo kostu iragankor edo aldi baterako guztiak kendu beharko dira, hala nola kasuan kasuko foru-ogasunei dagozkien ordainketak atzeratzea, lan-kostuak murriztea aldi baterako enplegu-erregulazioko espedienteak onartu direlako, edo beste kenkari aplikagarri batzuk.\nAutonomien kasuan: gutxienez 5.000 euro eta gehienez 50.000 euro.\nGainerako kasuetan: gutxienez 5.000 euro eta gehienez 1.000.000 euro.\nEpea: 5 urte arte.\nEzaldia: gehienez 12 hilabete.\nInteres-mota: Urteko Euribor gehi % 0,50. Euskal Autonomia Erkidegoko Administrazioak finantzatuko du interes hori, onuradunarentzako kostua % 0ren baliokidea izan dadin.\nBermeak: ELKARGI EBSaren bermea. Elkargiri dagokio aurkeztutako eskabideen azterketa eta ebaluzioa, bermea eman baino lehen. Honela, jasotzen dituen berme-eskaerak onartzeko modukoak diren ala ez erabakitzeko autonomia osoa izango du, eta beharrezkotzat jotzen dituen kontrabermeak eskatzeko ere. Horretarako, bere jardueran erabiltzen ohi dituen azterketa eta erabaki-irizpideak aplikatuko\nKomisioak: komisio gehigarririk gabe, ESB-aren berezko baldintzaz harantzago. Horien artean daude:\nFormalizazio-komisioa: formalizatutako zenbatekoaren % 0,25, aldi bakarrean ordainduko dena.\nAbalaren komisioa: urteko % 0,75 eta formalizatzen den unean likidatuko da 100.000 euroko zenbatekoa duten eragiketen kasuan. % 50ean finantzatuko du Euskal Autonomia Erkidegoko Administrazioak.\nEBSaren partaidetza sozialen harpidetza eta ordainketa, abalatutako eragiketaren zenbatekoaren % 2ko balioarekin, kitatzeko unean itzul daitezke partaidetza horiek.\nFinantzaketaren ezaugarriak enpresa txiki eta ertainentzako, banakako enpresaburuentzako eta profesional autonomoentzako finantza-laguntzaren 2020ko programa garatzen duena, Covid-19ren eragin ekonomikoari aurre egiteko martxoaren 31koa 50/2020 Dekretuan araututa daude (2020ko apirilaren 4ko Euskal Herriko Agintaritzaren Aldizkaria).\nEnpresa onuradunek Elkargi SGR sozietateari bidali beharko dizkiote eskabideak, eta horrekin batera arrazoiaren deskribapena, eskatutako dokumentazioa eta egungo egoera bereziaren ondoriozko premien zenbatekoa ere bidali beharko dute. https://www.elkargionline.com\nArabako egoitza: 945 23 12 12\nBizkaiko egoitza: 944 238 228\nGipuzkoako egoitza: 943 30 91 77\nHemen eskaerak Elkargionline bidez aurkezteko bideotutoriala.\nInteresdunek honako atari honetan eskuratu ahal izango dituzte informazioa eta eskabide-inprimakiak: www.euskadi.eus


266 emaitza aurkituta\nVitoria-Gasteizko aireportua Gasteizko aireportua hiritik 8 kilometrora dago, leku pribilegiatuan, eta 45 minutu baino gutxiagoan iristen da Bilbora (58 km) eta ordubete pasatxoan Arabako Errioxa...\nARTIUM Centro-Museo Vasco de Arte Contemporáneo Artium, museoa eta kultura-jardueren zentroa da, eta alde horretatik eredugarria da egungo sorkuntzaren esparruan ondareari dagokionez eta jakintza...\nFournier Karta Museoa BIBAT\nBIBAT. Arabako Fournier Karta Museoa Arrieta-Maestu Jauregian edo Bendaña Jauregian dago Arabako Fournier Karta Museoaren bilduma. Heraclio Fournier karta-enpresaren sortzailea hil ondoren, haren...\nArabako Arkeologia Museoa BIBAT\nBIBAT. Arabako Arkeologia Museoa 2009ko udaberrian, ia 35 urtez museo monotematiko izan ondoren, Arabako Arkeologia Museoa BIBAT museo-gune berriaren parte bihurtu zen. Bere erakusketa iraunkorrak...\nMercado de Abastos Vitoria Gasteiz EUS\nHornidura Azoka Gasteizko Hornidura Azoka hiriko tradiziozko azoka da. Lokalak eta bisitariak kalitate handiko produktu freskoak eskuratzeko bertara joaten dira. Bertako instalazioak, gainera,...\nLagares Rupestres EUS\nHaitzetako dolareak Arabako Errioxa mahastien, upeltegien eta kalitatezko ardoaren sinonimoa da. Edari honek herri mediterraneoetako kulturan egiteko garrantzitsua izan du, erromatarrek beste...\nLabrazako Monumentu Multzoa Labraza Erdi Aroko hiribildu harresitua da, eta 677 metroko altueran dago. Euskadiko herri gotorturik txikiena da, eta aditu batzuek diotenez, munduan ondoen...\nKALDeARTE, Kaleko Arteen Nazioarteko Erakustaldia KALDeARTE, Kaleko Arteen Nazioarteko Erakusketa, Gasteizko Udalaren programa bat da, 2006an sortua. Zenbait formatutako ikuskizunak biltzen ditu,...\nDone Bikendi Haraneko Eliza Gaur egun ezagutzen dugun Done Bikendi Haraneko eliza XVI. mendean zehar egindako berreraikitzearen ondoriozkoa da baina burualdean eta koruaren zatian lehen tenpluko...\nTurismo Irisgarria Bilatzen ari zaren hori dugu Araban. Natura, ondarea, kultura, enogastronomia… Gure lurraldeko zoko guztietan daude sekretuak aurkitzeke, historia eta kultura ikasteke, bideak...\nEnoturismoa Errioxa jatorri deitura kalifikatuak (Errioxa JDK) laurogeita hamar urte baino gehiago ditu, eta, beraz, Espainiako jatorri deiturarik zaharrena dugu. Horrez gain, zortzigarrena da...\nHenaioko Kastroa Henaioko kastroa herrixka gotortua zen, Dulantziko herritik hurbil dagoen muino batean sortua Brontze Aroaren amaiera eta Burdin Aro guztian zehar (Kristo aurreko 840tik 100era)...\nSan Prudentzio San Prudentzio, Tarazonako apezpiku ere izan zen anakoreta eta elizgizona, Arabako zaindaria da XVII. mendearen erdialdetik, eta haren eguna apirilaren 28an ospatzen da, baina haren...\nIglesia de San Martín de Bachicabo eu\nSan Martín de Bachicabo eliza Bachicaboko San Martin Elizak, izen bereko herrian, tenplu berean bi erretaula miresteko esperientzia paregabea eskaintzen dio bisitariari.. Zirkunstantzia bitxi...\nArabako Errioxako Olioa Lantziegoko olio errota Arabako Errioxako zaharrena da, eta irin errota zahar baten gainean instalatuta dago; hain zuzen ere, zenbait urtean errota batek eta besteak aldi...\nTuestako Jasokundeko Andra Maria Tuestako Jasokundeko Andra Maria Erromanikotik gotikorako trantsizioan eraikitako eliza eder hau historia eta arte monumentutzat jo da. Tuestako herri txikian dago...\nHontza Extreme Hontza Extrem multiabenturako parke bat da eta kanpoko ekintzak gauzatzeko kontzeptu berri bat. Natura inguru batean dibertsioa eta abentura batzen ditu eta, horretarako, publiko...\nSalto del Nervión Duplicate 0 Duplicate 1\nSalto del Nervión Duplicate 0\nAndre Mari Zuriaren jaiak Gasteizko jai nagusiak Andre Mari Zuri Gasteizko zaindariaren ohoretan ospatzen dira, abuztuaren 4tik 9ra, baina bere atarikoa dauka uztailaren 25ean, “Santiago egun”ean,...\n61 - 80 erakusten 266 emaitzetatik.


Louis Dassance - Wikipedia, entziklopedia askea.\nLouis Dassance (Uztaritze, 1888ko abuztuaren 20a - ib., 1976ko apirilaren 14a) euskal idazle, nekazaritza-ingeniari, politikari eta euskaltzaina izan zen.\nUztaritze, 1888ko abuztuaren 20a\nUztaritze, 1976ko apirilaren 14a (87 urte)\nidazlea, politikaria eta agronomia-ingeniaria\nParisen egin zituen letra- eta nekazaritza-ikasketak. Gure Herria aldizkariaren sortzaileetariko bat izan zen 1921. urtean. Eskualtzaleen Biltzarreko lehendakaria izendatu zuten 1957. urtean. Obra nagusiak hauek dira: Chronique de la chanson basque: Anderea gorarik (1963), Chronique de la chanson basque: A propos de Beñat Mardo (1967), Trois chansons populaires sur Cambo (1968), Recherches sur la filiation du poéte J. B. Elissamburu (1969), Aldude eta Baztango ohiko pilotaz bi solas (1969) eta Orhiko xoria et son auteur (1970). Eskualduna, Herria, Gure Herria, Gure-Almanaka eta Bulletin du Musée Basque aldizkarietan eman zituen argitara aipaturiko lanak.\nLouis Dassance literaturaren zubitegian\nAzken aldaketa 27 otsaila 2019(e)an, 06:01(e)tan\nOrriaren azken aldaketa: 27 otsaila 2019, 06:01.


Egun berezia da ekainaren 1a mintzalagunentzat, Mintza Eguna ospatuko baitute Lapuebla de Labarkan. Euskara praktikatzeko 150 herritan eta eskualdetan taldeka eta astero biltzen dira milaka herritar. Ekainaren 1ean elkar ezagutzeko eta mintzalagunen komunitatea trinkotzeko aukera izango dute.\nAurten Lapuebla de Labarkan. Euskaltzaleen Topagunearekin batera bertako Udala, Arabako Errioxako kuadrilla, mintzalagun egitasmoak eta zenbait eragilek antolatu dute Mintza Eguna 2019. Iaz, argazkian ikus daitekeen moduan, Hondarribian egin zuten. Euskal Herrian mintzalagun taldeetan ari diren kideen %66 emakumeak dira eta batez besteko adina 46 urtekoa da. Argazkia: Topagunea.\nRicardo Noriega Muñozek ikasturte bat egin du Hondarribiko mintzalagunean eta poz-pozik dago. Lauzpabost urte daramatza euskara ikasten euskaltegian, eta iaz mintzalagun egitasmoa probatzea pentsatu zuen. Aukera paregabea da irundarrarentzat, kalean euskara ezkutuan gelditzen dela iruditzen baitzaio. Lotsa kentzeko balio izan dio taldean bildu eta euskaraz aritzeak, oraindik hanka-sartze asko egiten dituela uste baitu. Astean behin biltzen dira eta whatsappez erabakitzen dute non eta zertarako gelditu: tabernan egonean, pintxo potea egin...\nBere moduko jendea ezagutu du taldean eta kalean topo egin izan du beraiekin eta euskarari eutsi diote. Mintzalagunek asteroko juntadizoaz gain, bestelako ekintzak egiteko aukera izaten dute. Noriegak irakurri zuen Hondarribian Blagan euskara elkartearen eskutik mendira joaten zirela. Hiru bat aldiz joan dira alaba eta biak. Alabak aitari esaten omen dio “patetiko” egiten duela euskaraz, baina aitak alabaren mendizaletasuna baliatuz mendira joan eta taldean euskaraz egiteko aukera baliatu du. Hurrengo ikasturtean mintzalagunean berriz izena emango du, ondo sentitzen delako taldean eta “gure hizkuntza maite duten pertsonak direlako kideak”.\nB2 mailako euskara azterketa egin bezperetan hitz egin dugu berarekin. Autobus gidaria da Irunen eta bezeroei zerbitzu ona emateko, euskaraz aritu behar duela uste du. Gaur ez bada bihar, titulua ere beharko duela uste du. Euskaraldian parte hartu zuen eta orduz geroztik belarriprest txapa jarrita dabil. Bezeroekin eta lankide batzuekin euskaraz egiten du, badakite autobus gidariak euskaraz egin nahi duela.\nBastidan, haurrak musika eskolan diren bitartean...\nIratxe Uriarte Galdos Bilboko Santutxu auzokoa da eta Bastidan bizi da. Bastidako mintzalagun taldean dabil eta galdetu diogu ea bidelaguna –euskaraz ondo moldatu eta taldekideei laguntzen dietenak– ala bidelaria –euskara praktikatzeko daude taldean– den. Arrastorik ere ez dauka, zein rol betetzen duen. Hala, konturatu gara uste ez genuen moduko taldeak ere osatzen direla euskara praktikatzeko. Uriarteren taldean ez dago bidelagunik eta bidelaririk, denak euskaraz egiteko inolako arazorik ez daukatenak dira. Taldeko kideen helburua ederki dakiten hizkuntzan, tarte batez bada ere, aritzea da. Uriartek seme-alabekin eta bikotekidearekin euskaraz egiten du, baina Bastidan gainerako eremuetan euskaraz egiteko oso aukera gutxi duela dio: “Euskaraz egiten duen jende gutxi dago eta ia beti erdaldunen bat egokitzen da, beraz ez dugu euskaraz egiten”.\nTaldea berezia da eta modu berezian sortu zen. Mintzalaguneko arduradunak ikastolako irakasle bat zirikatu zuen taldearen ardura hartzeko eta ikastola inguruko hainbat lagun hasi ziren biltzen; beti kultur etxeko tabernan elkartzen dira, han baitago musika eskola eta mintzalagunean diren kideek haurrak musika eskolan dauden tartea baliatzen dute euskaraz hitz egiteko. Uriartek ez du uste taldea biltzeak ingurukoengan eragin handirik duenik: “Ikastolako irakaslea ezaguna da eta gu ikusten gaituztenean pentsatuko dute ikastolako zerbaitengatik gaudela elkarrekin”. Bastidan, euskara jakin arren gutxik hitz egiten dutela uste du Uriartek. Berak kezka gehien haurrekin dauka. Haiek ere gaztelaniaz egiten dute ikastolan eta umeen artean. Gurasoak elkarrekin euskaraz hitz egiten entzuteak zerbaitetarako balioko diela espero du bilbotarrak.\nEz dira 25 urte alferrik igaro\nDuela 25 urte Donostian abian jarri zutenetik, egitasmoak hasierako helburua mantentzen du, baina beste batzuk ere gehitu zaizkio bidean. Euskaltegietan euskara ikasten ari ziren ikasleentzat sortu ziren herrietan taldeak, euskaraz hitz egiteko aukera izan zezaten. Gaur egun mintzalagun taldeetako kide asko ez dira euskaltegiko ikasleak. Arrazoi oso desberdinak tarteko ematen dute izena herriko edo eskualdeko taldeetan: euskara herdoilduta zeukaten aiton-amonak dira batzuk, bilobak izan dituztenean euskara berreskuratu behar dutela erabaki dutenak; beste batzuk bere garaian euskaltegian ibili ziren eta hizkuntza erabiltzen ahaztuko zaien beldurrez bildu dira taldera; atzerrian ibili eta etxera itzuli direnak ere badira.\nHasierako urtetako helburu hartatik bestelako xedeak azaldu dizkigu Maite Agirre Topaguneko Mintzapraktika saileko koordinatzaileak: “Mintzalagunak euskara ikasten ari den ikasle horri hizkuntza erabiltzen laguntzen dio, eta era berean, haiei laguntzen ari den euskaldunak bere nahia asetzen du ondokoei euskara praktikatzen lagunduta. Helburu pertsonal horiek baino gehiago da ordea mintzalaguna. Astero tabernan taldea elkartzeak inguruan eragiten du. Adibide xume bat: taldeko kideek zerbitzariari euskaraz egingo diote”. Urteen poderioz, taldeok beste helburu bat betetzen ari direla konturatu dira eta helburu hori betetzeko baliabideak jartzen dituzte antolatzaileek. Alegia, taldetik kanpo euskaraz egitea kosta egiten zaie, eta azken urteotan taldeak berak bideak irekitzen dizkie hala egitea lortu dezaten. Asmoa taldetik kanpo, egunerokoan pausoa ematea da. Esate baterako, antzerkira edo zinemara joaten dira elkarrekin, ziurrenik bere kabuz egingo ez luketena. Hala dio Agirrek: “Azken batean bidelagunek besteei taldetik atera eta eguneroko bizitzan euskaraz egiteko jauzian bultza egiten diete, batzuetan beraien euskarazko harreman sareetara hurbiltzen laguntzen diete”. Antzerkia, zinema, pintxo potea, mendi irteera... gustuko edozein plan izango da baliagarria taldeko erosotasunetik eguneroko bizitzara jauzi egiteko.\nMintzalaguna taldeei hainbat adar sortu zaizkie mende laurdeneko ibilbidean. Gaur egun gurasolagun, hikalagun eta euskalkilagun taldeak ere badaude. Hainbat tokitan hilero mendira joateko aukera ere badago. Gaztetxoenentzat, berriz, mintzakuadrillak dituzte.\nElkar ezagutzeko irrika\nHerriko taldean parte hartzeak komunitate sentsazioa ematen die mintzalagunei, baina askori beste herrietako kideak ezagutzeko gogoa pizten zitzaien, haiek bezala euskara praktikatzen ari ziren lagunak ezagutu nahi zituzten. Nahi horren harira eta hiztun komunitatea Euskal Herrira zabaltzeko asmoz hasi ziren egiten Mintza Eguna 2006an. Ondoren etorri ziren sagardotegi garaiko irteerak, eta iaz lehenengo aldiz Durangoko Azokara joan ziren. Euskal Herriko zazpi mila mintzalagunek badituzte euskaraz aritzeko gune txiki eta ez hain txikiak.\nKanal hauetan artxibatua: Topagunea | Euskararen erabilera | Lapuebla de Labarka\nTopagunea kanaletik interesatuko zaizu...


Sinofobia - Wikipedia, entziklopedia askea.\nXIX. mendeko Ameriketako Estatu Batuetako irudi sinofoboa.\nSinofobia (Latineko Sinae "txinatarrak" eta antzinako greziarreko φόβος -phobos, "beldurra"), txinatarren aurkako sentimendua, edo txinako kultura, eta biztanleriaren aurkako gorrotoa da.\nSinofobia, era ezberdinetan agertzen da munduan zehar, historikoki, gutxiengo txinatarra zegoen lurraldeetan ematen zen, Txinako Herri Errepublikatik gertu dauden herrietan, edo nazioarte mailan dauden etorkinak bizi diren herrialdeetan. Baina, XX. mendearen azken erdian, sinofobia berri bat zabaldu zen, Txinako Herri Errepublikaren garapen handiarekin bat etorri zena.\nBestalde, sinofobia mota desberdinak daude. Taiwanen independentzia aldarrikatzen dutenak eta Falung Gong sektako kideak jatorri txinatarrekoak dira, baina Txinako Herri Errepublikako gobernuaren aurka daude.\n2009ko Urumqiko istilu etnikoak\n(Ingelesez) Txinatarren aurkako erasoak Kanadan.\nNazioen aurkako sentimenduak


Ingeniariaren behatz lodia - Wikipedia, entziklopedia askea.\nIngeniariaren behatz lodia, The Adventure of the Engineer's Thumb ingelesez, Arthur Conan Doyle eskoziar idazleak argitaratutako Sherlock Holmes detektibe ospetsuari buruzko kontakizun laburra da. 1892ko martxoan kontakizun labur eta solte modura The Strand Magazine aldizkarian argitaratu zen. Ondoren, 1892an urte berean, Sherlock Holmesen Abenturak liburu bilduman argitaratu zen, aldizkari horretan argitaratutako Sherlock Holmesi buruzko beste hainbat kontakizun laburrekin batera .\nWatson doktorea ezkondu berria zen. Horrexegatik, Sherlock Holmesen etxetik alde egin zuen eta bere mediku-lanbidean aritzen zen. Kontsulta Paddington geltokitik gertu zuenez, trenbideetako langile askori ematen zien arreta. Horietako batek, udako goiz batean, paziente bitxi bat ekarri zuen kontsultara: esku batean zapi bat bilduta zeukan eta odol-orbanak ageri baitzituen nonahi. Watsonek istripu bat ez zela jakin zuenean, Holmes lagunarengana jo zuen, eta hark kontakizun osoa eskatu zion.\nVictor Hatherley ingeniari hidrauliko gazte eta ekintzailea zen, eta bere aita hil zenean bere kabuz kokatu zen, arrakasta handirik gabe. Apur bat etsita eta amore emateko zorian, Lysander Stark koronela gisa aurkezten zen gizon berezi bat agertu zitzaion eta proposamen harrigarri bat egin zion. Gau horretan bertan Berkshirera joan behar zuen, prentsa hidrauliko bat ikustera, eta trukean berrogeita hamar ginea jasoko zituen. Koronelaren itxurak ematen zizkion zalantzak gorabehera, onartu egin zuen. Bere erabakiak abentura batean protagonista izatera behartu zuen, erpuru bat galdu baitzuen eta bizitza galtzeko zorian egon baitzen.\nHolmesek, beste behin ere, Watson eta Scotland Yardeko Bradstreet inspektorea harrituta utzi zituen, kasua oso azkar ebatzi zuelako. Baina beranduegi, gaizkileek ihes egin baizuten.\nMultimedia: The Adventure of the Engineer's Thumb


Bada, jaten bezalaxe sukaldean ere gozatzen duzuenontzat, lehiaketa hau dugu, EUSKAL CHEF! Larunbat gauerdian partyko lekuren batean.\nEpaimahai aditu batek probatuko ditu zuek sortutako platerak, eta astelehen goizean sari banaketa ekitaldian jakingo ditugu irabazleak, Araba Enconterreko mantala janzteko ohorea izango duena. Bilatu sukalde-laguntzaile on bat eta apuntatu zaitez Intranetaren bidez! Ostiraleko 10:00etatik aurrera eman ahal izango duzu izena. 10 leku bikoitz bakarrik daude!\nGero, plater irabazlearen errezeta zaharra argitaratuko dugu, denok etxean goza dezazuen. Hemen aurreko Euskal Encounterreko plater irabazlea.\nLarunbatean 19:30etan pintxopotera goaz!


Gainditu gabeko irakasgaiak dituzten Bigarren Hezkuntzako ikasleek errefortzu-klaseetara joan beharko dute, errekuperatzeko | Consumer\nGainditu gabeko irakasgaiak dituzten Bigarren Hezkuntzako ikasleek errefortzu-klaseetara joan beharko dute, errekuperatzeko\nHorixe da atzo Gobernuak onartutako hezkuntza-lege berriaren berrikuntza nagusietako bat.\nDerrigorrezko Bigarren Hezkuntzako (DBH) eta gainditu gabeko irakasgaiak (gehienez ere bi) dituzten ikasleek nahitaez joan beharko dute irakasleek diseinatutako errefortzu-programa batzuetara, eta berariazko ebaluazio bat gainditu beharko dute, beharrezko ezagutzak bereganatu dituztela frogatzeko. Kalifikazioak, gainera, kontuan hartuko dira graduatu titulua sustatu eta eskuratzerakoan. Hauek dira atzo Ministroen Kontseiluak Kongresura bidaltzeko onartu zuen Hezkuntzari buruzko Lege Organikoaren (LOE) proiektuan sartu diren berrikuntza batzuk. Araudi horrek aurreko hiru lege indargabetuko ditu, eta 2006-2007 ikasturtean jarriko da indarrean, eta nerabeen artean eskola-porrotaren ehunekoak gutxitzea du helburu.\nHezkuntza Sailak bitarteko konponbideen aldeko apustua egin du, ikaslearen bilakaera hurbiletik jarraitzeko. Adibidez, LOGSEk Bigarren Hezkuntzan mailaz igotzeko eskatzen zituen baldintzak gogortu ditu, baina aurreko araudiaren alderdi batzuk ere kontuan hartu ditu, LOCE. Ministerioak, alde horretatik, DBHko sustapen automatikoa kentzen du -irakasleek eta gurasoek oso kritikatua den neurria-, baina, aldi berean, bi irakasgai edo bat bertan behera uzten dituzten ikasleak mailaz aldatzeko aukera ematen du. Lauk gainditzen ez dutenek errepikatu egin beharko dute eta hiruk gelditzen direnek ikastetxeko klaustroaren erabakiaren zain egon beharko dute.\nBeste berrikuntza batzuk dira ikasleek bi aldiz errepikatu ahal izango dutela DBHko laugarren maila —azkenekoa—, baldin eta etapa horretan lehenago errepikatu ez badute, eta, gainera, gainditu ez dituzten irakasgaien ezohiko proba egin ahal izango dute, baldin eta Bigarren Hezkuntzako graduatua lortzea eragozten badiote.\nLOEren azken helburua geletan arrakasta lortzea da. Horretarako, arreta berezia jartzen du ikasleen aniztasunari erantzuteko, errefortzu-programak, curriculum-aniztasunak eta ikaskuntzaren funtsezko arloetan (irakurketa, idazketa eta matematika) banaketak eginez. Uste osoa dute horiek direla gainerako irakasgaien euskarri diren hiru zutabeak, eta proiektuak arlo horietan laguntzeko planak ere aurreikusten ditu zailtasunak dituzten umeentzat, Lehen Hezkuntzako lehen urteetatik hasita.\nLegeriak DBHren egitura ere aldatzen du, lau kurtsotan eta bi ziklotan banatua. Bigarren Hezkuntza berriak lehen hiru urte akademiko izango ditu ikasle guztientzat, eta laugarrenak “izaera orientatzailea” izango du. Hau da, gazteek irakasgai batzuk aukeratu eta beste batzuei uko egin ahal izango diete enborrekoak ikasten dituztenean.\nErlijioa irakasgaiari dagokionez, Hezkuntzak ez du aldatu hasierako jarrera, eztabaida sortu arren. Horrela, irakaskuntza konfesionala hautazkoa izanen da beti ikastetxe publikoetan, eta ez du kontatuko Unibertsitatea sustatu edo bertan sartzeko.\nhezkuntza ley-eu proiektua


"Ez daude liburu bera irakurtzen duten bi pertsona" Edmund Wilson\n- - Uxue, kontaiguzu, labur-labur bada ere, zure umetako jolasen bat…\nTxarra nintzen taldeko-kiroletan; hitz egitea, kantatzea, mimika eta antzerkia egitea... halakoak gustatzen zitzaizkidan. Eta bereziki abila nintzen aulki-jokoan eta pañuelitosetan. Nire lekuababestu beharra sentitzen nuen nonbait...\n- - Zenbat dira mila urte baino gehiago?\n- - Aulki bat kentzen denean, hutsunea zerk betetzen du?\nHeriotzaren hutsunea bizitzak betetzen du. Gure aulkia beste batek jasoko du eta dantzatuko du... harik eta aulkia beste bati pasatzeko ordua iristen zaion arte.\n- - Lore moreak dituen soinekoak zenbateko indarra du?\nNiretzat, handia. Amarengandik eta izebarengandik jaso nuen feminismoa, eta liburu, elkarrizketa, bertso-saio, lagun eta bizipen askorekin elikatu da, elikatzen da. Naizena ulertzen eta nolakoa izan nahi dudan pentsatzen laguntzen dit soineko horrek eta konplize egiten nau munduko emakume guztiekiko. Konpañia noblea da hori.\n- - Uxue ere jolasean ibili zen liburua idatzi zuen garaian? Zu ere esertzen zinen Teresa, Martiña eta Eulaliren ondoan?\nJolasean hasi eta lanean amaitzen du idazleak. Ordu asko izan ziren, batzuk ikaragarri ederrak eta beste asko gogorrak, baina droga gogorra da literatura... Beti itzultzen naiz. Eta bai, Teresa, Martiña, Eulali, Eutimio... bidelagun izan nituen. Getariako Getariano gozotegian elkartzen da oraindik gure aiton-amonen kuadrilla, gero eta aulki gutxiago geratzen diren arren.\n- - Aulki-jokorako kantu bat?\nSalto egiteko gogoa ematen duen edozein kalejira.\nPublicado por Ttarttar en 15:05 No hay comentarios:\nAulki bat desagertzen denean, ipurdi bat umezurtz gelditzen da? Aulki bat desagertzen denean, zirkuluak zirkulu izateari uzten dio? Aulki bat desagertzen denean, zergatik jarraitzen du musikak jolasean? Badira zorabiatzen ez diren jolasak; aspertzen ez diren momentuak; nekatzen ez diren pausoak. Badira etorkizun bihurtzen diren umetako oroitzapenak. Nik umetan... nik umetan jolastu egiten nuen eta gero jolasten jarraitzen nuen eta jolasteari utzi ondoren ere, jolastu egiten nuen. Eta jolasteaz aspertzen nintzenean, jolastu egiten nuen. Jolasten dakien umeak aspertzen ere badaki. Eta aspertzen jakitea dagoen jolasik ederrenetakoa da.\nLiburua irakurri bitartean egin tira zure oroitzapenei eta hitz egin iezaguzu gogoan iltzatuta gelditu zaizun umetako jolas hartaz...\nPublicado por Ttarttar en 18:43 7 comentarios:\nAtzo bila ibili beharrik gabe Zizur Nagusiko liburutegian aurkitutako altxorrak. Hizpide Vredaman, hizpide Unai, hizpide heriotza, hizpide emakume eta gizonak, hizpide martxoak 8, hizpide hasi eta bukatzen ez dena, hizpide haurtzaroa, hizpide garena eta izan nahi duguna, hizpide geure ispilua... Irakurle taldeak bildutako altxorra:\n- Sekulako harrikada dute pertsonaiek... baina, hotz-hotzean pentsatzen jarrita... ez al dugu denok bakoitzak bere harrikada?\n- Baina, Bihar zer da? Zenbateko etorkizuna du Bihar horrek? Benetan hogeita lau ordu daude gaurtik biharra? Ume baten ordulariak zenbateko pausoak ematen ditu? Eta heldu baten ordulariak? Noiz iristen da Bihar?\n- Zoroak ondoan bizitza ordenatuko dion norbait behar du. Bai?\n- Besteen begietan heriotzaren pisua ikustea...\n- Ez al dugu inoiz mahaipean jolastu? Mahaipeko mundua... aterkipekoa?\n- Nahi duguna lor dezakegu. Amestu duguna. Zoroa behar da izan horretarako?\n- Pilukak amets egin zuen Piedadekin. Ez da ederra?\n- Aitak Erroman du izena. Baina, ama... nor da ama? Ama ama da!\n- Bai, bai... nahi duzuna egingo dizut, baina, nire modura. To! Bistakoa da horrek atzean duena, ezta?\n- Eta hizpide izan genuen: Oteiza\n- eta Saramago\n- eta Kakalardoaren belarriak\n- eta El vestidor del emperador\n- eta El abogado del diablo\nEta elkarrengandik gertuago sentitu ginen atzo Itziar, Maria, Carmen, Ana, Piluka, Marta, Txaro, Dani, Helena, Edurne, Pablo, Irati, Juana eta Irati. Hitzak, irudimena, istorioak, zorakeriak eta batez ere irribarreak partekatu ditugulako Vredaman esku artean izan dugun denbora tartean. Orain gertuago sentitzen gara. Elkarrengandik. Eta Unairengandik. Gertuago.\nPublicado por Ttarttar en 14:54 3 comentarios:\nUNAI ELORRIAGArekin solasean\n- Ze zoro klase bizi zen 1927an? galdetzen dio Mateok bere buruari… ze zoro klase bizi gara 2012an? galdetzen diogu Unairi…\nNahiz eta eguneroko bizitzan Merkel baino zuhurrago eta zentzudunagoa izan, idaztera esertzen garenean zoramen-erreserbak zabaldu behar ditugu. Nik zortea eduki dut, aitite-amama, izeko-osaba eta herriko jendearengan topatu dut zoro puntu hori.\n- Umea beti ume?\nBada munduan ume izateari nahi baino lehenago uzten dionik. Guk, ordea, munduko\nparte honetan, zortea izan dugu horretan ere: ume eta hilezkor izan gara ume ginen\n- Zenbat libelula harrapatu ditu Unaik?\nNahi baino gutxiago. Bi-hiru beharbada. Baina horretan ari naiz oraindik ere, egunero\nirakurtzen dut, galdetzen diet nik baino gehiago dakitenei, munduari begiratzen diot\netengabe… Hil orduko, bost libelula izatera heldu nahiko nuke.\n- Izenik gabeko kortxoetan zer idatziko zenuke?\nXII. mendeko kantu apokrifo bat.\n- Errugbi baloi bat marraztu daiteke golf pilota batean?\nHori da dirua, boterea eta indarra daukatenei egin dakiekeen burlarik handiena, golfa (eta golfoak) dauden lekuan errugbia (edo esku pilota) jarri. Baina kontuz, ez da hain erraza: batzuetan herrikoa dena, errugbia esaterako, kontrako aldearena bihur liteke, Hego Afrikan esaterako.\n- Zenbat irribarre daude marraztuta Vredaman-en orrialdeetan?\nAhalegina egin dut irribarreak han eta hemen marrazteko, baina sarritan ez da asmatzen: gela bateko iluntasun eta bakardadean egiten den ustezko irribarre hori, mespretxu keinu izan daiteke irakurlearen ahoan. Edo aldrebes. Ogibide arraroa daukagu, ahobide arraroagoa.\n- Vredaman; zergatik? Bi hitzetan azaltzerik bai? Bi hitz.\nPublicado por Ttarttar en 16:14 4 comentarios:\nSei oinetakotan sei oin kabitzen dira? Norenak dira oinetakoak? Oinetakoaren koloreak ba al du erlazioarik oinetako horiek jantzi dituen mutikoaren (edo neskatoaren) begien kolorearekin? Aterkia hain handia da? Euria ari du? Elurra akaso? Aterkipean dauden mutikoak (edo neskatoak, edo aitonak, edo amonak, edo irakasleak, edo...) ilehoriak dira? Beltzaranak? Betaurrekoak dituzte? Zer ezkutatzen dute? Zerbait ezkutatzen dute? Elkarri muxuka ari dira? Hiruretakoren bat negarrez ari da? Hiru daude? Eta gabardinak zenbat pisatzen du? Vredaman nor da? Vreda izena duen gizona? Unaik kaxoian ezkutuan zuen argazkietako bat ote da liburuaren azala?\nLiburua irakurtzen hasi aurretik egin tira zure irudimenari eta irudikatu irudiak atzean ezkutatzen duen istorio txikia...\nPublicado por Ttarttar en 19:04 15 comentarios:\nIRITSI DA BUKAERA...\nIritsi da, iritsi da! Xabi ikasleekin elkartu bildutako ideiak borobildu eta iritsi da bukaera! Miru, Pablo eta Iratik idatzitakoarekin batera... honatx laugarren bukaera, istorioa proposatu zigunak berak idatzia.\nPublicado por Ttarttar en 15:07 No hay comentarios:\nHilabete honetarako baditugu hiru lan (lan? Nork esan du lan?); tira, hilabete honetarako baditugu hiru jolas:\n1.- "Ahaztuen mendekua" liburuko paragrafo bat aukeratu, kopiatu eta elkartze saioan irakurri.\n2.- Blogean sentipen, iritzi, hausnarketak idatzi.\nXabier Agirre Irakurle Taldeko kideak jolas polit bat proposatu digu. Lehenengo hilabete honetan genero beltzari heldu diogunez, tankera beretsuko ipuin bat idatzi du berak... bukaera falta zaio, ordea!\nNor animatzen da Xabierren ipuinari bukaera ematen? Ea bukaera ezberdinak biltzen ditugun. Hari berari korapilo ezberdinak egiteko aukera polita dugu aurrean! Hilabetearen bueltan ea zenbat bukaera asmatzen dizkiogun... Xabierrek prestaturiko bukaera urtarrilaren amaieran argitaratuko dugu. Egin koxk ipuinari! San Nicolas-eko hilketa\nEta bukaerak idatzi blogeko sarrerako iruzkinetan. Egin tira irudimenari!\nPublicado por Ttarttar en 15:19 6 comentarios:\nIES ZIZUR BHI IRAKURKETA TALDEA\nIRAKURKETA PLAZER ITURRI Irakurri eta kateatu zaituen esaldi hori, ezagutu eta maitemindu zaituen pertsonaia hori, harrapatu zaituen pasarte hori, jakin-mina sortu dizun idazle hori… sentipen, iritzi, hausnarketa horiek partekatzeko txokoa, euskararekin jolas egitekoa; aisia gozamen bide bihurtzeko aukera polita!\nbihotz goxatu du,\nhitzen majia plazer\nelkartu gaitu gu,\norriz orri, hitzez hiz,\nbeste bizitza batzuk\nbizi nahi ditugu.\nZizur Nagusiko liburutegian\nProtagonista: "Aulki jokoa"\nGurekin bidea eginez


Pertsonalizatu Android bolumen kontrolak root gabe | Androidea\nNola pertsonalizatu Android bolumen kontrolak ROOT izan gabe\nFrancisco Ruiz | | Android Erroa, Android aplikazioak, Berri, Pertsonalizatu Android, Tutoretzak\nHurrengo tutorial praktikoan, tutorial bat baino gehiago aholku deitu geniezaioke, hemen azalduko dudana Google Play dendan zuzenean eskuragarri dagoen doako aplikazio baten instalazio soilarekin lortuko dugulako. Lortuko dugu, ROOT erabiltzaile izan beharrik izan gabe Horrelakorik ez, pertsonalizatu Android bolumen kontrolak, Xposed modulua instalatuko bagenu bezala edo are hobeto.\nNola esaten dizut, hori lortzeko doako aplikazio bat instalatuz lortuko dugu Noyze Bolumen Panela, hau da, konfigurazio posibleez beteta dago, horietako asko doakoak badira ere beste aukera bat aplikazioko ordainketen bidez.\nZer eskaintzen digu Noyze Bolumen Panelak?\nNoyze Bolumen Panela ren erabilgarritasun izugarria eskaintzen digu gure gustura sintonizatu ahal izateko eta behar zehatzak, Android bolumen kontrolak, Xposed modulu bat instalatzera jo beharrik gabe, eta are aplikazioarekin egindako aldaketak indarrean jartzeko terminal erroturik eduki beharrik gabe.\nAplikazioa hain da harrigarria, bolumen fisikoaren botoiak berriro mapatzeko aukera ematen digunez, adibidez, nahi dugun aplikazioa bolumen gehiago edo gutxiago sakatuta luzatuz. Hau oso erabilgarria da, adibidez, askoz azkarrago exekutatzen diren aplikazio desberdinak hautatzeko.\nAdibide praktiko bat ematearren, pertsonalki bolumen gehi eta bolumen ken botoiak berriz mapatu edo esleitu ditut, bolumena igotzeko botoia luze sakatzen dudanean ireki dadin nire LG G2-ren kamera originala, bolumena jaisteko botoia luze sakatzen badut irekiko da Lenovo Super Kamera kamera.\nGutxi diren aukera horiez gain, aplikazioak bere ezarpenetatik aukera ematen digu. aldatu bolumenaren panelaren atzeko planoa gure Android, baita bolumen barraren kolorea eta lodiera bera edo baita gaia bera eta panela ezkutatu aurretik itxaron beharreko denbora ere.\nNoize Bolumen Panelean hauta ditzakegun doako gaien artean, beste sistema eragile batzuen imitazio fidelak daude, hala nola BlackBerry, ParanoidAndroid, Miui V5 edo are pertsonalizatu Android bolumen kontrolak ematen iPhone 6 sistema eragilearen itxura IOS 8.\nLaburbilduz, gomendatutakoa baino gehiago, adibidez, Xposed moduluaren antzekoa egiten du, tutorial zailak jarraitu beharrik izan gabe. errotutako terminalik ere ez.\nArtikuluaren bide osoa: Androidea » Tutoretzak » Android Erroa » Nola pertsonalizatu Android bolumen kontrolak ROOT izan gabe\nCosmos, SMS mezuak erabiliz sarean nabigatzeko aukera ematen duen Android arakatzailea\nLan-atari guztietako lan eskaintzak aplikazio bakarrean Jobeeper-ekin


Kabitik irratsaioa Antxeta Irratian | Irunabar, Irungo bertsoaren bilgunea\nKabitik irratsaioa Antxeta Irratian\nGotzon Aizpiolea eta Beñat Elosegi Kabitik irratsaioa emititzeari ekin zioten iaz, Antxeta Irratiarekin elkarlanean. Hamabi saio burutu dituzte dagoeneko, eta gehiago ere izango dira, ziur, aurrerantzean.\nHilaren laugarren astean argitaratzen dira saioak: astelehenetan, 13:00ean, Antxeta Irratian; eta 19:00etan, Euskal Irratietan. Orduan aditzeko aukerarik ez duenak, asteartetan izaten du bigarren aukera, 16:00etatik aurrera. Gainera, Antxeta Irratiaren webgunean ere eskegita daude orain arteko saio guztiak. Esker mila egiten ari zareten lanagatik, Beñat, Gotzon eta Antxeta Irratiko lagunak!\nPosted in Bertso saioa,Kronikak and tagged Antxeta Irratia,Beñat Elosegi,Gotzon Aizpiolea,Kabitik irratsaioa


Ordiziako jaiak bertan behera geratu dira - Gipuzko Buru Batzarra\nEAJ-PNV udal taldeak gaur Ordiziako Udalak jaien inguruan egin duen agerraldi publikoan parte hartu du, batetik, bizi dugun osasun krisi honen aurrean garrantzitsua iruditzen zaigulako elkarlan eta batasun irudia transmititzea herritarrei eta, bestetik, ordiziarrei arduraz jokatzeko egiten zaien deiarekin eta jaiak aurten bertan behera uzteko erabakiarekin bat egiten dugulako.\nUste dugu guztion hobe beharrez hobe dela aurten jairik ez ospatzea eta izango dugula aukera horretarako datorren urtean, guztion arteko sakrifizio horren bitartez gaitzari aurre egiteko borrokan atzerapausorik ez emateko.\nHori horrela, argitu nahi dugu baita ere, gure elkarlanerako eta batasunerako nahia ez dela mugatzen agerraldi publiko batean parte hartzera eta uste dugu elkarlanak benetakoa behar lukeela eta ez soilik herritarrei mezua helarazteko momentuko argazkikoa. Izan ere, gure taldeak ez du izan inongo erabakietan parte hartzeko aukerarik, ez honetan konkretuki ez eta ere orain aste batzuk jasan genuen gaitzaren agerraldiaren inguruan ere. Publikoki azaldu dugun bezala, udal gobernuak gure parte hartzeko aukerak erabat murriztu ditu legealdi berria hasi zenetik eta uste dugu hori ez dela ordiziarrentzat egokiena. Bakoitzak dagokigun esparrutik gure aletxoa jartzea ezinbestekoa da krisi honi aurre egiteko eta guk behin eta berriz azaldu dugu elkarlanerako borondate hori. Horixe aldarrikatzen jarraitzen dugu eta espero dugu gaurko agerraldian eman nahi izan den batasun eta elkarlan irudi hori datozen egun, aste eta hilabeteetan benetako elkarlan bihurtzea. Gure eskuak luzatuta jarraitzen du eta udal gobernuaren baitan dago luzatutako esku horri heldu eta elkarlanaren bideari ekitea.\nZiur gaude, guztion hobe beharrez, ordiziarren gehiengoak erantzukizunez jokatuko duela, norbanako gehienok arduraz jokatuko dugula, baina erantzukizunez jokatzen ez dutenen aurrean udalak arduraz jokatzea ere beharrezkoa izango da, gertatzen denaren jarraipen zorrotza eginez eta behar diren erabakiak hartuz. Elkar zaindu behar dugu eta elkarlanean aritu behar dugu herri bezala krisi honetatik indartuta ateratzeko. Lortuko dugu. Gora Ordizia eta gora ordiziarrak.


Pribatutasun politika – Mikel Deuna Egoitza\nPribatutasun Politika honen bitartez, MIKEL DEUNA EGOITZA FUNDAZIOA-k beraien erabiltzaileei web orri honetan lor daitezkeen izaera pertsonaleko datuen erabileren inguruko informazioa eman nahi die, hauek eskatutako informazioa eman nahi duten edo ez libreki hautatzeko. Datuak helburu legitimo, esplizitu eta zehatzetarako soilik jasoko dira eta ez dira MIKEL DEUNA EGOITZA FUNDAZIOA-ren aldetik gerora helburu horiekin bat ez datozen ekintzetarako erabiliko.\nLortutako datu pertsonalen prozesamendu arduraduna, egoitza C/ SAN MIGUEL 3, 20830 MUTRIKU GIPUZKOA helbidean duen MIKEL DEUNA EGOITZA FUNDAZIOA, da. Bere posta elektronikoa administracion@rsmiguel.com da.\nMIKEL DEUNA EGOITZA FUNDAZIOA-n pertsonek emandako informazioa honako helburu honekin tratatzen dugu:\nMIKEL DEUNA EGOITZA FUNDAZIOA-k datuak zehaztugabeak, osatugabeak edota bere helburuarentzako beharrezkoak ez badira ezeztatu edota zuzendu egingo ditu.\nMIKEL DEUNA EGOITZA FUNDAZIOA-k hitzematen du datuak bitartekoei ez dizkiela salduko, emango edota partekatuko zure onarpenik gabe, betebehar legalen kasuan izan ezik.\nEdonork du eskubidea MIKEL DEUNA EGOITZA FUNDAZIOA-n bere inguruko informazioa prozesatzen ari garen edo ez jakiteko.\nEgoera zehatzetan eta egoera partikularrekin zerikusia duten arrazoiengatik, interesatuak beraien datuen tratamenduaren aurka jar daitezke. MIKEL DEUNA EGOITZA FUNDAZIOA-k datuak prozesatzeari utziko dio, premiazko arrazoi legitimoengatik edota erreklamazio posibleak egiteko edota defendatzeko izan ezik.\nDatuen titularrak edo bere legezko ordezkariak, bere identitatea egiaztatuz, aipatutako eskubideak erabil ditzake administracion@rsmiguel.com helbidera posta elektroniko bat bidaliz edota C/ SAN MIGUEL 3, 20830 MUTRIKU GIPUZKOA helbidera gutun bat bidaliz.


2019ko maiatzaren 24a, ostirala | Ordua Euskal Herrian 05:44:02\nIrakurle klub feministez mahai-ingurua egin zuten Malen Vilches, Josune Muñoz eta Gema Lasartek maiatzaren 5ean, Gasteizen, Oihaneder Euskararen Etxean. Bertako kronika da hau.\nEuskaraz ari diren irakurle taldeez gain, aurki sahararren kanpamenduetan abian jarriko duten irakurle talde feministaz hitz egin zuten.\nMalen Vilches, Josune Muñoz eta Gema Lasarte mahai-inguruan. Haiekin, literatura eta feminismoa batzen dituen eta ekitaldiaren antolatzaile izan zen Sareinak taldeko kideak eta Gema Lasarteren Gasteizko irakurle klubeko partaideak.\nIrakurle klub feministak gaur bezala egituratuta ez zeuden garaiaz hasi dira hizketan. Josune Muñozek –zerbitzu literarioak eskaintzen dituen Skolastikaren sortzailea– duela 30 urteko gosea aipatu du, Euskal Filologian idazle emakumezkoak ikasten ez ziren garaia. Vilchesek irakurle klub deitzen ez ziren baina egiteko bera zuten irakurketa molde kolektiboak gogoratu ditu. Miedo a volar, El cuaderno dorado, Mujer habitada, Dalloway Andrea, eta beste. Gaztelaniaz, ezin bestela. Gaur bezala orduan ere mugimendu feministak ikasi beharra zuen, liburu bidezko eztabaidak formakuntza modu bat ziren. Oraingoa ordea, “momentu fantastikoa da, King Kong Teoria, Caliban eta sorgina... euskaraz ditugu!”, dio Muñozek.\nGema Lasartek Gasteizko irakurle kluba gidatzen du duela lau urtez geroztik. Kluba elkarrekin ikasteko proposamentzat du, “dialektikak jakintza sortzen du”. Lasartek partaide kopuruari garrantzi berezia ematen dio, alegia, talde handiegiek klubak duen egitekoa ahultzeko arriskua dute. Izan ere, irakurle taldeak plazak dira, denek hitz egiteko, eztabaidatzeko, emakumeak ahalduntzeko prozesu. Mihiari hozka egiten dio partaide guztiek hitz egin arte isilik egoteko. Euskal emakume idazleak lehenesten ditu, gazteak eta klasikoak tartekatu. Hiru helburu orokorretan definitu ditu irakurle taldeok: eztabaida sortu eta partaideak literaturara eta feminismora gerturatu. Bi gauza botatzen ditu faltan Lasartek. Batetik, gazte gutxi dabilela irakurle taldeetan. Mugimendu feministan gazteak asko dira eta irakurle taldeetan urri. Bestetik, egindakoa ez gordetzearen kezka du: “Liburu bat komentatzen dugun bakoitzean eskola egiten dugu, hain gogoeta sakonak unibertsitatean ere ez dira egiten. Momentuko jakintza nola gorde edo nola plazaratu pentsatu beharra dugu”. Lasarteren hausnarketak eztabaida piztu du. Unibertsitatearen ezaugarrietako bat hierarkia izanik, irakurle klubetako lanaz interesik ez duela dio batek. Irakurle taldeak balioan jartzea lortuz gero, agian orduan piztuko zaio interesa. Beste batek anekdota kontatu du: institutuetan liburu berak programatzen dituzte urtero, sarri gazteentzat desegokiak, astunak. Halako batean irakasle batek bestelako liburu bat programatu du eta arrakasta izan du. Liburu hori proposatu du irakasle batek beste eskola batean, eta irakasle kideen errezeloak: “Zein da liburua? Nork gomendatu du liburu hori?”. Mugimendu feministatik datorrenari beldurra agian?\nHirugarren batek zalantzan jarri du herri mugimendutik eragin diren irakurle taldeek lotura behar dutenik akademiarekin, “herrikoiak herrikoia izaten segi behar du, mugimenduarena da”.\nKanal hauetan artxibatua: Literatura | Feminismoa\n2019-05-05 | Gorka Bereziartua Mitxelena\n"Ditugun konbikzioak zalantzan jartzeko balio dezakete nobelek, ez tesiak egiteko"\n1990eko hamarkadan kale-borrokatik gertu ibili ondoren, giroz eta bizimoduz aldatu du Deklaratzekorik ez nobelako protagonistak eta Madrilgo Reina Sofía museoaren atarian aurkitzen dugu istorioaren hasieran. Beñat Sarasolaren lehen eleberriak euskal gatazka du eszenatoki, harreman pertsonalak ardatz, eta estilo bereziz kontatuta dago. Martxoaren 29an Donostiako Egia auzoan dagoen Azpi kultur elkartean egin diogu elkarrizketa hau, liburuaren jendaurreko aurkezpen estraofizialean.


Estrasburgok ontzat jo du Espainiak estatuaren bi biktimari kalte ordaina ukatzea | Politika | Berria\nEstrasburgok ontzat jo du Espainiak estatuaren bi biktimari kalte ordaina ukatzea\nJosu Muguruzaren eta Xabier Perez de Arenazaren alabei eta alargunei ordaina ematea baztertu zuen Madrilek, biek ETArekin lotura zutela argudiatuta.\nAne Muguruza, atzean Josu Muguruzaren argazkia duela, 2018ko azaroaren 20an. Luis Jauregialtzo / Foku Tamaina handiagoan ikusi\nGiza Eskubideen Europako Auzitegiak ontzat jo du, beste behin, estatu indarkeriaren biktima batzuen senideei kalte ordainak ukatzea. Kasu honetan, bi ebazpen eman ditu; batetik, Ane Muguruzari eta Elena Bartolomeri —Josu Muguruza Herri Batasuneko diputatuaren alabari eta bikotekideari— ukatu diete kalte ordain «gehigarri» bat pagatzea, eta gauza bera egin du Isabel Iturberekin eta Alaitz Perez de Arenazarekin; hots, Xabier Perez de Arenazaren alargunarekin eta alabarekin.\nEspainiako Gobernuak ezarririko irizpidea da ETArekin lotura izan zezaketen indarkeriaren biktimei ordainak ez pagatzea, eta hori bosgarrenez onetsi du Estrasburgok. Biktimen senideek argudiatu izan dute Espainiako Estatuak errugabetasun presuntzioa urratu izan duela kalte ordainak ukatuta, ETAko kidetza auzitegietan frogatuta ez zutenen kasuan, baina, aurrekoetan bezala, Estrasburgok ebatzi du printzipio hori, Europako Giza Eskubideen Konbentzioaren 6.2. artikuluan jasotakoa, ez dela urratu.\n1999ko Terrorismoaren Biktimekiko Elkartasunerako Legean oinarrituta, Muguruzaren senideek 138.232,78 euroren kalte ordaina jaso zuten. 2012an, berriz, kalte ordain gehigarri bat eskatu zuten, Terrorismoaren Biktimen Aitortzarako eta Babeserako 29/2011 Legean oinarrituta. Espainiako Barne Ministerioak baztertu egin zuen eskaria, argudiatuta Muguruza HBko diputatua eta ETAko kidea izana zela. Muguruza 1989ko azaroaren 20an hil zuten tiroz, Madrilen, diputatu akta jaso zuen egunean.\nPerez de Arenaza, berriz, GALek hil zuen Miarritzen (Lapurdi), 1984an. Senideek 69.116,21 euroren ordaina eskatu zuten 2000. urtean, eta gehigarri bat ondoren, baina bigarren hori baztertu egin zuen Espainiako Barne Ministerioak, Perez de Arenazak ETArekin «lotura» zuelakoan.\nDuela hilabete eskas, Estrasburgok beste erabaki bat hartu zuen norabide berean. Orduan, ontzat jo zuen Espainiako Estatuak kalte ordaina ukatzea Jesus Mari Ijurko HBko kidea zenaren alargunari eta alabei.


Turkiarekiko merkataritza sakondu baina zigorrak prest daudela dio EBko txostenak - EBko berriemailea\nEuropar Batasunak Turkiarekin merkataritza harreman sakonagoen inguruko negoziazioak hasi beharko lituzke, baina prest egon beharko litzateke zigor ekonomikoak ezartzeko Ankara blokearen interesen aurka egiten bada, aste honetan EBko buruzagien goi bilerarako prestatutako txostenaren arabera.\nLotura ekonomiko estuagoen eskaintzak, mehatxuekin nahastuta, Turkia EBko hautagaiaren eta munduko merkataritza bloke handienaren arteko harreman konplexua islatzen du, alde egin baitute baina orain lotura hobeak bilatzen ari dira.\n"Lehendik ditugun lotura ekonomiko handiak sendotzea bi aldeentzako irabazteko beste egoera bat da ... Horren oinarrian egungo EB-Turkia Aduana Batasunaren esparrua modernizatu eta zabaltzea egongo litzateke", esan du EBko kanpo gaiek egindako txostenak. Josep Borrell buruzagia eta Europako Batzordea.\nTxostenak, asteartean (martxoak 23) jendaurrean, esan zuen Turkiak diru laguntza gehiago merezi zuela Siriako milioika errefuxiatu hartzeko, baita bisarik gabeko bidaia EBra, izen handiko harreman diplomatiko gehiago eta aduana batasuna handitzea ere.\nBaina aurrerapen hori posible izango litzateke Turkiak giza eskubideak errespetatuko balitu eta malgutasun handiagoa erakutsiko luke Zipreko uharte zatituarekin eta Mediterraneo ekialdeko hidrokarburo eskubideekin.\nGreziako uharteetan bizi diren ia 1,500 migratzaile atzera botatzea eta orain legezko errekurtsoak agortuta izatea ere kritikoa litzateke.\n"Errefuxiatuen egoerak Turkian okertzen jarraitzen du, COVID-19 pandemiak eta ekonomiaren atzerakadak okerrera egin dutelarik. Hori dela eta, EBren etengabeko laguntza beharrezkoa izango da hurrengo urteetan ", esan du txostenak.\nEBk 2022tik aurrera diru berriak hornituko dituela espero da Turkiak hartzen dituen lau milioi errefuxiatuei, azken lau urteetan gastatutako 6 mila milioi euro inguru (7.13 milioi euro).\nTxostenak zioen Turkiak ez zuela bere zigor politika EBkoarekin lerrokatu kanpoko politikaren arloan, beharko lukeen moduan. Libiari buruzko politika EBren helburuekin kontrajartzen zen askotan.\nAbenduan EBko buruzagiek aktiboak izoztu eta bidaiatzeko debekuak proposatu zituzten Turkiaren ekialdeko Mediterraneoko gas naturalerako "baimenik gabeko zulaketa jarduerak" direla eta.\nBaina aurten Tayyip Erdogan Turkiako presidentearen tonu eraikitzaileagoak bultzatu zuen EBk zigor horien gaineko lana etetea.\nTxostenak dioenez, zigorren eskala mugikor batek, leverage gisa soilik erabiltzeko, neurri zigortzaileak izan ditzake partikularrei, energia eta turismoa bezalako sektore garrantzitsuetara igotzeko.\nTurismoa bideratzea, Turkiako ekonomiaren% 12 hartzen duena, Bruselaren mehatxu berria dela dirudi, Erdoganen gero eta aginte autoritarioa gaitzetsi baitu. Turkiako EBko kide izateko elkarrizketak izoztuta daude.\n"Turkiak EBrekin benetako lankidetza garatzen modu konstruktiboan aurrera egin ezean, argi utzi beharko litzateke horrek ondorio politikoak eta ekonomikoak izango dituela", esan du.


ARROSA txirlegaz — Eibar.ORG | Eibarko peoria\nHemen zaude: Hasiera / Blogak / Matrallako Irratia / ARROSA txirlegaz\narroita 2005/01/26 23:12\nAzkenean lortu dou Arrosako zerbitzariarekin konektatzea eta bertatik irratsaio bat deskargatzea.\nMatrallako irratixak gaur eguerdiko 12 etan emitidu dau programa hori goizeko eta arratsaldeko argindar etenen artean. (Gure Sai-ek ez dabe ezertarako balio eta argixa juaten dan bakoitzian emititzerai uzten diogu).\n"11-M Nafarroan" edo holako zeozer zan izenburua, politikoen gizurrak, erahildakoak, Prisa eta CIA ren arteko erlazioa, badakizue eta hori dana "La pelota entu aska" tonotxoarekin, Miquel Laboaren musika fondoan, polizi sirenak...montaje politxa.\nArrosaren inbentuan bateron batek interesik badaka azalduko dot beste egunen baten. Gutxi gora behera: irrati ezberdin batzuk programa batzuk egiten ditugula eta serbitzari baten lagatzen douzela. Gero besteen programak hartzen ditugu gure irratietan jartzeko.\nIrrikitan gaoz ea Iparraldeko irratiren batek noiz egiten daben programaren bat matrallakon jartzeko, badakizue gauza exotikoen bila beti...\nirulegi irratiko karpetan bila hasten bazarie, 12 bat elkarrizketa topatuko dozue, atso agureei eginda: kontrabandistak, zurginak, basarritarrak, abadeak... ongi dosifikatu! Eta on egin!\nPD: Arrakala irratiko karpetan programak ikusi arren, EZ DESKARGATU. Prest dagozenean abisatuko detzuegu.


Zein dira desberdintasunak BGAEak eta pentsio-planen artean\nPentsio-planak eta Borondatezko Gizarte Aurreikuspeneko Erakundeak (BGAEak). Biak ala biak epe luzerako aurrezki-produktuak dira, eta kontratatzailea kapitala metatuz joaten da, diru hori bere etorkizuneko erretiro-sariaren osagarri izan dadin.\nEra berean, biek dituzte zerga-abantailak, betiere planetara ekarpenak egiten jarraituz gero.\nHortaz, ez da harritzekoa gauza bera ote diren galdetzea, eta, ez baldin badira, bien arteko desberdintasunak zein diren jakin nahi izatea. Printzipioz, esan liteke, bien planteamendua eta oinarrizko ezaugarriak berdinak direla. Azken finean, aditu-talde batek gestionatzen dituen aktibo-zorroak dira. Baina ez dira berdin-berdinak, nahiz eta, pentsio-planak sustatzeko asmoz Espainiako Gobernuak azken urteetan egindako aldaketen ondorioz gero eta antz handiagoa duten. Dena den, oraindik ere badituzte aldeak.\nEremu geografikoa ez da berbera\nBi produktuen arteko lehenengo diferentzia eremu geografikoari dagokio: BGAEak Euskal Autonomia Erkidegoan bakarrik kontrata daitezke, eta egoitza fiskala Araban, Bizkaian edo Gipuzkoan duten pertsonek edo enpresek egin dezakete. Produktu horren gaineko kontrola Eusko Jaurlaritzaren esku dago. Pentsio-planak, berriz, Estatuko Aseguru eta Pentsio Funtsen Zuzendaritza Nagusiak gainbegiratu eta kontrolatzen ditu.\nKapitala erreskatatzea: aldeak daude oraindik ere\nBGAEak eta pentsio-planak bereizten dituen bigarren kontua metatutako kapitalaren erreskatearena da. Hori izan da 2 produktuak bereizi dituen alderdi garrantzitsuenetako bat:\nBGAE bat kontratatuta dutenek, lehen ekarpena egin eta 10 urtera berreskura dezakete bertan inbertitu duten dirua —% 100 edo nahi edo behar duten zatia—.\nPentsio-plana harpidetuta zutenek, aldiz, honako kasu hauetan bakarrik erreskata zezaketen dirua: iraupen luzeko langabezia-egoera, gaixotasun larria, harpidedunaren heriotza, ezintasuna (iraunkor osoa edo absolutua), mendekotasuna eta, noski, erretiroa (kasu horietan, BGAE bateko bazkideak ere aukera du erreskatea egiteko).\nAlde hori ezabatzea da Espainiako Gobernuak egindako azken aldaketetako baten helburua, hau da, pentsio-plana kontratatzen dutenek ere aukera izan dezatela 10 urteren buruan metatutako kapitala osorik edo zati batean erreskatatzeko. Baina diferentzia horrek indarrean dirau gaur-gaurkoz; izan ere, 10 urteen kontaketari 2015ean ekin zitzaionez, 2025. urtera arte ezingo da planik erreskatatu (aipatutako kasuetan izan ezik).\nZergak: zerga-tratamendu desberdina\nHirugarren aldea, nabarmenena, 2 produktuen erreskateari dagokion zerga-tratamenduan datza. BGAE-ek aukera ematen dute kapital gisa egindako lehenengo kobrantzaren % 40 murrizteko (artikulu honetan azaltzen dizugu BGAE bateko dirua nola erreskatatu eta diru horrek ondoren zer zerga-tratamendu izango duen). Edonola ere, pentsio-planen kasuan, 2007. urtea baino lehen egindako ekarpenei dagozkien prestazioen % 40 bakarrik murriztu daiteke (Nafarroan 2018. urtea baino lehen egindako ekarpenak hartzen dira kontuan). Hau da, 2007a baino lehen (Nafarroan 2018a baino lehen) planean inbertitu duzun zatiari bakarrik dagokio % 40ko murrizketa; ondoren egindakoak ez du zerga-onura hori izango.\nTags: BGAE desberdintasunak pentsio-planak


Bein, «Ibarra» basetxeko etxagunak, basotik etxerantz etorrela, Sailluente-ko landan orrazi dotore bat aurkitu eban. Eta, «Au dok orraziaren polita!» esanda, «Ibarra»ko etxagunak orrazia kolkoan sartu eban.\nEtxera eldu zanean, orrazi dotorea aurkitu ebala-ta, pozarren iñoiz baiño gogotsuago apaldu eban; eta gero, egun aretan egiñiko lanaz nekatu egin zala-ta, Agurtza (Errosario) deuna otoitz eginda gero, ogera joan zan.\nGau aretan, eguraldi euritsu ta zaratatsua zan. Eta Ibarra-ko etxagunak, aizearen burrunda andiak eta trumoiots itzelak artegatuta, lorik bape ez eban egiten.\nOnetan, ekatxaren burrundara itzelaz batera, urriñetik etozan deadar bakan batzuk entzun ebazan. Emakume-abotsa zan, eta geroago ta urrago etorren.\nAlako baten, basetxeko atearen otsaz, urrengo berbok entzun ebazan:\n¿Non dok nire orrazia?\nOrrazia emoten ez ba-daustak,\njoan dok ire grazia...\nBerbok entzutean, etxaguna geldota geratu zan, eta, « lamiñaren bat dok» esanez, artazi batzuk eskuetan ebazala, atartera jatsi zan; eta atean egoanari, berbots dardarez, auxe itandu eutsan:\n¿Nor edo zer az?\nSailluente-ko kobako lamiña bat erantzun eutsan atean egoanak.\n¿Zer bear don?\nAtzo bidean aurkitu zenduan orrazia: gaur gabeon ospatuko dogun jaian erabilteko bear dot-eta...\nBasetxeko ateak barrenean zulotxo bat eukan, eta etxagunak lamiñeari auxe esan eutsan:\nOrrazia artu gura ba-don, leenen ire miiña ate-zuloan sartu bear izango don.\nEta lamiñeak, orrazia artzearren, bere miiña ate-zuloan sartu eban. Eta orduan, etxagunak artaziaz, «rrast!», miin erdia ebagi eutsan.\nLamiñea, uluka ta garrasika, berbarik egin eziñik geratu zan. Eta negar baten asita, «mirle, mirle, mirle» esaten, tximistea baizen arin aldendu zan. Eta bidean yoiala, Labarrondo-inguruan beste lamiña pillo andi bat aurkitu eban: areik be orrazi-eske etorri ziran. Eta euren lagunak «mirle, mirle, mirle» iñoala konturatu ziranean, euren aurka milla gizon jagi ziralakotan, burrundara ta abiada baten, guztiak batera barriro kobara joan ziran.


Bilboko udalak Beta 2 eraikina birgaitzeko lanak hasi ditu - Deia\nBilboko udalak Beta 2 eraikina birgaitzeko lanak hasi ditu\nEraikinak As Fabrik proiektu europarra hartuko du\nBilboko udalak Beta 2 eraikina birgaitzeko lanak hasi ditu.\nBILBO. Birgaitze-lanek eraikinaren eraberritzea aurreikusten dute, bai barrualdekoa bai kanpoaldekoa, beirate zabalak barne, bai eta higiezinerako sarbideen urbanizazioa ere. As Fabrik proiektuaren helburua da 4.0 industriarako eta ekonomia digitalerako zerbitzu aurreratuak bultzatzea, Zorrotzaurre ekosistema berritzaile gisa finkatzea ardatz.\nEraikina udal jabetzakoa da, eta egitura egokitzeko hainbat hobekuntza izan ditu dagoeneko, lehen fase bati esker. Orain bigarren fase bat hasiko da, eraikinaren barrualdea eta kanpoaldea egokitu nahi dituena, etorkizuneko erabilerak As Fabrik proiektuaren egoitza gisa har ditzan. Fase honetan, beheko, solairuarteko eta lehen solairuko egokitzapen-lanak egingo dira. Bigarren eta hirugarren solairuak egiteke geratuko dira oraindik, eta itxita egongo dira obren hirugarren fasearen zain.\nUdalak eraikina birgaituko du, solairu guztietara zabalik egongo den atari baten inguruan antolatuta gera dadin. Kanpoan zein barruan, industria gune izaerari eutsi nahi dio obrak. Horregatik, eraikinaren barrualdea industria-kontzeptu ireki batetik abiatuta eraikitzen da, zurezko eta beirazko kutxetan sartutako espazioekin. Eraikinak harmaila gisako bi auditorio ireki izango ditu, eta horietako batek beheko solairua eta lehenengoa lotzen ditu.\nEraikinaren kanpoaldea guztiz zaharberrituko da, barruan argiztapen naturala hobetzeko beirate zabalak barne. Bistako adreiludun fatxadak osorik berreraikiko dira, eta gainerakoak egurrezko xaflen bidez zaharberrituko dira.\nKanpoko sarbideei dagokienez, proiektuak horien urbanizazio partziala aurreikusten du, behin-behineko izaerarekin, arrapalen eta eskaileren bidez, eta Beta1 (non Digipen Institute of Technology baitago) eraikineko sarreraraino konektatuta.\nEraikinaren beheko solairuan sarrera bat dago, atondo zabal batera zabaltzen dena, eta eraikinaren altuera osoa hartzen duen atari bat. Atondoa, harrera-eremua hartzen duena, bi eremutan banatzen da ondoren.\nAlde batetik, azalera txikiagoko hegalak, iparralderago dagoenak, jatetxe-eremu bat du, taberna, jangela eta sukalde itxia barne hartzen dituena. Eremu horretan zurezko harmaila txiki bat izango du, atondora begira, erabilera anitzeko egongela gisa. Jatetxe-eremu guztia kristalezko ateen sistema baten bidez ixten da, eta behar izanez gero ireki daitezke, espazio ireki eta kanpoaldearekin konektatu bat gera dadin.\nBeste eremuak, azalera handieneko hegalak eta hegoaldean kokatutakoak, irakaskuntza-jarduera hutsarekin lotutako espazioak hartzen ditu. Esparru itxiak zurez eta beiraz itxitako kaxa gisa planteatzen dira. Eremu horretan, auditorio handi bat izango du, egurrezko harmaila gisa, beheko solairua lehenengoarekin lotuko duena, altuera bikoitzeko espazio batean.\nHegal horretan auditorio edo hitzaldi-gela itxi bat ere badago, baina panel lerragarrien bidez erdiko gune irekirantz zabaltzeko aukerarekin.\nEraikineko obren lehen fasean eraikinaren egitura aprobetxatuz solairuarte bat eraiki zuten. Beheko solairuaren eta lehenengoaren artean dagoen espazioa da, eta hegoaldeko hegaleko eremuko zerrenda batean dago. Espazio hori coworking motako irakaskuntza-erabilerak hartzeko gaituko da, espazio irekian eta konpartimenturik gabe. Esparrua perimetroan itxiko da baranda baten bidez; beraz, beheko solairuko eremura irekita geratuko da.\nLehen solairua irakaskuntza-jarduerari soilik lotutako erabilerak hartzeko pentsatuta dago. Batez ere, hainbat dimentsiotako gelak dira, eta kristalezko itxiturak dituzte. Lehen solairu hori ere zonaka banatzen da; alde batetik, iparraldeko hegalean irakasleen gelak eta liburutegi irekia daude; bestetik, espazio handieneko hegalak, hegoaldean, gela itxi gehienak hartuko ditu.\nLanak 10 hilabeteko epean egingo dira, aste honetan hasita eta 6,4 milioi euroko aurrekontua dute.\nHorretarako, proiektuak iragan industriala duen Zorrotzaurreko eraikin publiko bat izango du epizentrotzat, eta eraikin hori egokituko da proiektuaren erreferentzia-zentro eta aurreikusitako jardueren topagune gisa. Eraikin horretatik, datozen hiru urteetan garatu beharreko funtsezko lau jarduera koordinatuko dira, ekoizpen-eredu berri bat finkatzen laguntzea helburu dutenak:\nUnibertsitateko ikasleei, pertsona ekintzaileei eta profesionalei zuzendutako prestakuntza-programak, 4.0 industriak ekonomia digitalean dituen erronkei aurre egiteko pentsatuak. Eremu publiko eta pribatuko eragile edo interes-talde nagusien arteko networking-ekintzak, industria-sektorearen egungo eta etorkizuneko beharrei erantzuteko eraginkorra izango den estrategia bakar bat koordinatzeko.\nHorrela, talentuko eta berrikuntzako ekosistema bat sortzen da Bilbon, ezagutzan zerbitzu intentsiboak ematen dituzten tokiko enpresak garatzen eta industria-sektorea sustatzen lagunduko duena. Sektore hori aktiboki inplikatu behar da eraldaketa adimentsuko prozesuan, etorkizuna ziurtatzeko. As Fabrik Bilbaok 5.807.642 euroko aurrekontu globala du eraikinerako, eta horietatik %80 -4.600.000- Europako Batzordeak onartutako diru-laguntza baten bidez ordainduko da, Eskualde Garapeneko Funtsaren (FEDER) bidez.


Elorrioko Udala - Mikroenpresentzako eta autonomoentzako laguntzak eskatzeko epea zabaldu da\nMikroenpresentzako eta autonomoentzako laguntzak eskatzeko epea zabaldu da\nGaur, abenduaren 28tik, 2021eko urtarrilaren 26ra arte, udalerrian lan egiten duten autonomoentzako eta mikroenpresentzako diru-laguntzak eskatu ahal izango dira. Udalak 100.000 euro bideratuko ditu guztira, Covid-19aren ondoriozko osasun-krisiak eragindako ondorio ekonomiko kaltegarriak arintzen laguntzeko.\nUdalerria suspertzeko Elorrio Biziberritzen Plan Integralaren barruan dauden ezohiko laguntza horien bigarren deialdia da. Pandemiak udalerriko giza, gizarte eta ekonomia alorretan izan dituen ondorioei aurre egiteko gauzatu zen Plana, eta Udalean ordezkaritza duten hiru alderdiek onartu zuten.\nUdalak, 2020ko apirilaren 1etik irailaren 30era bitarteko aldiari dagozkion eta diruz lagundu daitezkeen gastuen % 100 finantzatuko du, lokal batean egiten diren jarduerak eta egiten ez direnak bereizita. Gainera, diru-laguntzaren zenbatekoa, enpresen fakturazioaren murrizketaren ehunekoaren eta langile kopuruaren araberakoa izango da.\nKreditua agortzen ez bada, soberakina onuradun guztien artean banatuko da, 100.000 euroko zenbatekoa agortu arte. Aitzitik, aurrekontu-partida nahikoa ez bada, handitu egingo da.


Polizia lana egiten duen alkatea | Jendartean\nHasiera » Diskriminazioa » Polizia lana egiten duen alkatea\nDirudienez, polizia lana da alkateari dagokion lana, bai behintzat Ribaforadan. Legea eta poliziaren eskakizuna bete baino ez duela egin dio bertako alkate Jesús Mari Rodríguezek (PSN). Modu bitxian egin du, hori bai: herrian hamar urte bizitzen zeraman jatorri senegaldarreko bizilagunari eskatu zion udaletxera gerturatzeko, erroldari buruzko bilera batera. Amarrua zen. Espainiako polizia zuen han zain eta 24 orduko epean hegazkinean sartu zuten Afrikara bueltan.\nAlkatea irudikatu dezaket poliziak jomugan dituen herritarrei deitzen, aitzakiaren batekin udaletxera joan daitezela esanez. Kontuz, beraz, Jesús Mari Rodríguezek zurekin hitz egin nahi duela-eta udaletxera gonbidatzen bazaitu… Edo beharbada, profil jakineko bizilagunekin baino ez ditu halakoak egiten. Izan ere, gauza bat da legea bete behar izatea eta bestea legea tresna gisa baliatzea norbere asmoak aurrera ateratzeko. Gainera, herritarrak engainatzea ez al da legea urratzea? Etikoki behintzat bada arbuiatzeko modukoa eta jokabide etikoa ere badagokio alkate bati.\nNafar senegaldarrak hainbat delitu egiteagatik aurrekari penalak zituela eta horregatik kanporatze agindua zuela azpimarratu du alkateak. Ez dakit zein delitu egin dituen Ribaforadako bizilagunak, baina badakit zein erraz hartzen diren kanporatzeko erabakiak eta zein erraz ezartzen zaizkien aurrekari penalak migratzaileei gurean, nahikoa da isun bat euren etorkizuna orbantzeko.\nUdal hauteskundeak gainean ditugun honetan, komeni da gogoratzea egoera zaurgarrienean dauden herrikideak babestea ere badela udal gobernuaren zeregina. VOXek milaka migratzaile Espainiako Estatutik bota nahi dituela esan eta asaldatu egiten gara, baina kanporatzeak gauzatzeko alfonbra gorria jartzen dutenak beste batzuk dira, eta ez dago ardi larruz mozorroturiko otsoa baino arriskutsuagorik. Hori ere gogoan hartu beharko genuke hurrengo udal hauteskundeetan.


Kopla saioa Jardunaldi Feministan Durangon - bertsoa.eus\n16 bertsolarik hartu zuten parte 2019-11-04\nKopla saioa Jardunaldi Feministan Durangon\nBertsoa.eus ere izan zen Euskal Herriko emakume, trans eta bolloren kopla txapelketan eta astean zehar jarriko du sarean bertako hautaketa.\n'Euskal Herriko emakume, trans eta bolloren kopla txapelketa' jokatuko da zen ostiralean, Durangon, Euskal Herriko V. Jardunaldi Feministen baitan. Hamasei bertsolarik hartuko zuten parte, Nagore Barezik gitarrarekin lagunduta.\nEli Pagola eta Nerea Ibarzabal aritu ziren gai-jartzaile eta aurkezle lanetan eta Kristina Mardarasek bota zituen aurreneko agurrak. Ondoren, taldeka, agur berezien txanda etorri zen eta kopla ofizioak jarraian. Kopletan aritu zirenak: Irati Majuelo, Ainhoa Agirreazaldegi, Maider Arregi, Saioa Alkaiza, Izarne Zelaia, Irati Alcantarilla (ezin izan zuen joan) Estitxu Fernandez, Maddi Ane Txoperena, Itxaso Piquer, Izar Mendiguren, Jone Uria, Erika Lagoma, Onintza Enbeita eta German Urteaga.\nZozketa bidezko txapelketa\nTelebistaren inguruan ardaztutako gaiak eta egunari lotutako egoerak izan ziren kantugai batez ere. Txapelketa izendapenak bazuen beste zentzu bat ere eta sailkapen faseak zozketa publiko bidez moldatu zituzten.


Oraindik ere entzuten dira joan den martxoaren 8ko grebaren eta mobilizazioen oihartzunak, eta manifestazio espontaneoenak, erabaki judizial batzuen ondoren kaleetan milioika emakume bildu dituztenak.\nMobilizatzeko duen ahalmen handia erakutsi du feminismoak. Eta feminismo hitza ‒askotan gaitzetsia‒ klase politikoaren gehiengoaren ahotan da. Baita, adibidez, genero-indarkeriaren legea indargabetzeko asmotan dabiltzan horien ahotan ere.\nGiza Eskubideen Deklarazio Unibertsalak (21. artikulua) pertsona orori bermatu arren beren herrialdeko Gobernuan aktiboki parte hartzeko eskubidea, eta Nazio Batuen Asanblada Nagusiak 1952an Emakumeen Eskubide Politikoei buruzko Hitzarmena sinatu bazuen ere, oraindik ere ez da benetako berdintasunik existitzen.\nFeminismoa dominazio sistema zaharrenari eta munduan hedatuenari egiten ari zaio aurre: patriarkatuari, alegia\nEmakumeak populazioaren erdia baino gehiago dira –gara– (euskal populazioaren % 51,59 emakumeak dira, 2018ko ekaineko datuen arabera). Erabaki politikoak hartzeko garaian, ordea, askotan ez dira kontuan hartzen emakumeen dibertsitatearen ikuspegia ezta interesak ere.\nAre gehiago, gehienetan, emakumeak ez daude proportzionalki ordezkatuta. Hala, Feminismoa dominazio sistema zaharrenari eta munduan hedatuenari egiten ari zaio aurre: patriarkatuari, alegia.\nZeren eta, oraindik ere, emakumeek ez baitute, gizonen kopuru berean, instituzioetara eta erabakiak hartzeko postuetara sartzerik\nAukera-berdintasun ezaren eta emakumeen ahotsa politikaren eremura eramateko premiaren aurrean, beharrezkoak dira alderdi eta plataforma feministak, besteak beste, Espainiako Alderdi Feminista, Iniziatiba Feminista eta Plazandreok Gipuzkoan.\nIbilbideak desberdinak izanda ere, “hormigoizko sabai” hori bera dute gainean, hau da, instituzioetan ordezkaritza lortzeko hauteskunde sistemak eta exijitutako portzentajeak.\nHorregatik, alderdi feministek ‒zailtasunak zailtasun‒ ahaleginean jarraitzen dute boterera sarbidea izateko. Zeren eta, oraindik ere, emakumeek ez baitute, gizonen kopuru berean, instituzioetara eta erabakiak hartzeko postuetara sartzerik.\nFilma:The Feminist – A Swedish Inspiration


Eusko Jaurlaritzak gas zundaketa berriak egiteko baimenak eskatzen ditu trantsizio ekologikoan aurrera egin beharrean — ELA Sindikatua\nEusko Jaurlaritzak gas zundaketa berriak egiteko baimenak eskatzen ditu trantsizio ekologikoan aurrera egin beharrean\nEusko Jaurlaritzak gas zundaketa berriak egiteko baimenak eskatzen ditu trantsizio ekologikoan aurrera egin beharrean Espainiako Gobernuak Gasteiz inguruko lur azpian gasa bilatzeko zundaketak egiteko baimena eman du. Baimen hau Sociedad de Hidrocarburos de Euskadi SA (Shesa) enpresari eman zaio, Eusko Jaurlaritzaren Energiaren Euskal Erakundeak (EEE) sorturiko enpresa hain zuzen ere. Argi dago zein den Eusko Jaurlaritzaren energia politika, energia fosilekin aurrera egitea. https://www.ela.eus/eu/azterketa-bulegoa/albisteak/eusko-jaurlaritzak-gas-zundaketa-berriak-egiteko-baimenak-eskatzen-ditu-trantsizio-ekologikoan-aurrera-egin-beharrean https://www.ela.eus/eu/azterketa-bulegoa/albisteak/eusko-jaurlaritzak-gas-zundaketa-berriak-egiteko-baimenak-eskatzen-ditu-trantsizio-ekologikoan-aurrera-egin-beharrean/@@download/image/Víllodas_-_Fracking_Ez.jpg\nEspainiako Gobernuak Gasteiz inguruko lur azpian gasa bilatzeko zundaketak egiteko baimena eman du. Baimen hau Sociedad de Hidrocarburos de Euskadi SA (Shesa) enpresari eman zaio, Eusko Jaurlaritzaren Energiaren Euskal Erakundeak (EEE) sorturiko enpresa hain zuzen ere. Argi dago zein den Eusko Jaurlaritzaren energia politika, energia fosilekin aurrera egitea.\nIngurumen Kalitaterako Zuzendaritzak Gasteizko Armentia 2 putzuan gasa ateratzeko proiektuaren ingurumen inpaktuaren aldeko deklarazioa egin du. Txosten honen arabera lan hauek ez dute kalterik eragingo. Baimen eskaera honen aurrean Fracking Ez Arabak eta Berriztuk helegitea aurkeztu zuten, egun gutxian bildu zituzten 2.000 sinadurarekin batera.\nBaimen hau ez da fracking bidez gasa ateratzeko, beste teknika batzuen bidez zundatzeko baizik, baina horrek ez du esan nahi kalterik eragingo ez duenik:\n-Produktu kimiko ugari erabiliko dira zulaketetan eta hauek lur azpiko uretan bukatuko lukete horrek suposatzen duen larritasunarekin.\n- Gasa ateratzean metano ihesak izaten dira eta horrek klima aldaketan CO2ak baino 25 aldiz eragin handiagoa du.\n- Ekonomikoki diru xahutze izugarria suposatzen du. Frackingna bultzatzen zen garaian eskatutako baimenen zati handi bat bertan behera geratu dira ez delako errentagarria.\n- Gasteizko Hiri Antolamenduko Plan Orokorraren arabera, Armentia 2 putzua baso balioko lurzoru urbanizaezinean dago kokatua eta beraz gas zundaketa debekatua dago leku honetan. Gainera Gasteizko Mendietako Parke Naturalaren proiektuaren eremuan dago.\nArrazoi guzti hauengatik, benetako trantsizio energetiko batean inbertitzea exijitu dute Fracking Ez Arabak eta Berriztuk. ELAk ere bat egiten du aldarrikapen honekin eta Eusko Jaurlaritzari exijitzen diogu zundaketa baimen hauek alde batera utzi eta trantsizio energetikorako beharrezkoak diren pausuak eman ditzan.


Elikagaien ontzi biodegradagarriak | Consumer\nElikagaien ontzi biodegradagarriak\nTeknologia berrien garapenak elikagaien ontzi biodegradagarri bihurtzeko gaitasuna duten landareak ekoizten lagun dezake.\nEgilea: José Juan Rodríguez Jerez 2007-ko martxoak 13\nDuela hamar urte inguru, teknologiari esker, elikagaietarako hainbat ontzi-mota garatu ahal izan dira, hala nola hutsean edo atmosfera eraldatuan ontziratzea, eta hainbat plastika- eta nahasketa-mota berritu dira, ontzia gasekiko, urarekiko, ur-lurrinarekiko edo gas-mota batzuekiko iragazgaitza izan dadin. Baina orokortze horrek ingurumenean ere eragina du, degradatu ezin diren hondakin asko jasotzen baititu. Arrisku hori bere gain hartuz, material berriak diseinatzen ari dira, horietako asko instalazio batzuetako hondakinetatik lortutakoak, ingurumenean ezabatzea eta hondakinak desagertzea ziurtatzen dutenak.\nItxaropen gehien sortzen ari den ontzietako bat zereal-almidoitik eta, bereziki, gari-almidoitik lortzen dena da. Gaur arte, osagai hori nutrizioaren ikuspegitik erabiltzen zen, karbohidrato-iturri garrantzitsua zelako eta, ondorioz, berehalako energia-ekarpen berezia egiten zuelako. Nekazaritzari eman zaizkion laguntzei esker, herrialde askok lortu dute elikagai horren hiperprodukzioa. Horren ondorioz, prezioa jaitsi egin da, nekazaritza-sektoreetako lan-aukerak galdu egin dira, eta garapen-bidean dauden herrialdeekiko lehia desleiala izan da; izan ere, herrialde horiek ezin dute lehiatu hain prezio merkeekin, ezin baitituzte ekoizpen-kostuak ordaindu.\nLanda-eremuko produktu horientzat aukera berriak izateak egoera epe ertainera alda dezake. Ildo horretatik, bioerregaiak ekoizteko bide berriak aztertzen ari dira, eta ontzi berriak sortzeko itxaropena zabaldu da. Ezinezkoa zirudien arren, nekazaritzako produkzioa lehengaiak (energetikoak zein eguneroko erabilerakoak) hornitzeko sistemarik onena dela uste da, ingurumenean ondorio negatiborik ez dutenak, eta ohiko nekazaritzaren bidez lortutakoak baino merkataritza-marjina askoz handiagoa dutenak. Gainera, kontuan hartzen bada herrialde garatuetako landa-eremuaren zati handi bat jenderik gabe dagoela eta landare-espezie interesgarriak ekoizteko azalera handia dagoela, teknologia egokiarekin ekoizpen handiak lor litezke inbertsio handiegiak egin gabe.\nOndorioa argia izan daiteke denbora-tarte txiki batean. Alde batetik, automobilek erabiltzen dituzten erregaien ehuneko handi bat landare-iturri batetik etorriko da, hala nola biodieseletik edo bio-etanoletik, gaur egungo motorrekin guztiz bateragarriak baitira eta petrolioarekiko kanpo-mendekotasuna murrizten baitute. Bestalde, ontzi biodegradagarriak ekoizteko ahalmena duten landare-ekoizpena handitu ahal izango da, eta, hala, ontziak berak elikagaiekin erabiltzeko aukera izango du, migrazioak, gertatzen bada, osasunerako ondorio negatiborik ez izatea eta ingurumenean kalterik ez izatea lortuko da.\nElikagaietarako material berriek zenbait alderdi balioestera behartzen gaituzte, hala nola pestizidek laboreetan duten eragina eta izan dezaketen transferentzia.\nLandare-ontziak batez ere gari-almidoiarekin egiten dira, plastikotasun handia baitu. Elikatze-ekintza izan dezan, melifikatu egin behar da, eta hori lortzeko, produktua urarekin nahastu eta tenperatura jakin batean berotu. Almidoia barruan ura hartzen hasten denean, puztu egiten da eta egitura plastikoa sortzen du. Ezaugarri horri esker, moldekatu eta egoki iritzitako formara egokitu daiteke. Gero lehortzen bada, trinkotasun- eta gogortasun-maila desberdinak lor daitezke, plastikozko ontzien antzekoak, nahiz eta oraingoz oso hauskorrak diren eta babes eskasa ematen duten.\nBigarren kasu horretan, geruza mehe bat lortzen bada, biltzeko paperaren edo kartoiaren antzeko materiala sortzen da; lodiera handiagoa bada, berriz, fruta ontziratzeko erabilitako erretiluen antzeko materialak lor daitezke. Arazo nagusia urarekiko sentikortasuna da, eta horrek esan nahi du elikagai likidoek edo likido kantitate jakin bat isurtzen dutenek eragina izan dezaketela sortutako egituran eta bigundu egin dezaketela. Horretarako, denbora gehiago itxaron beharko da teknologiak aurrera egin arte edo material desberdinak erabili arte.\nElikagaietarako materialen sektoreko iraultza berri horren aurrean, funtsezkoa da haien eraginkortasuna, iragazgaiztasun-maila eta arriskuak ebaluatzea. Hala, zenbait alderdi baloratu beharko dira, hala nola pestizidek laborantza-prozesuetan duten eragina eta elikagaietara izan dezaketen transferentzia, edo material horietan mikroorganismo patogenoak hazteko arriskua, eta hori arriskutsua izan daiteke kontsumitzailearentzat.\nBiopolimeroei buruzko ikerketa duela urte batzuk hasi zen azido glikolikotik eta beste azido-alkoholetatik abiatuta. Hasi eta gutxira, bertan behera utzi zuten, ondoriozko polimeroak ezegonkorregiak zirelako epe luzera industrian erabiltzeko. Ezegonkortasun hori, hau da, naturan duen degradazioa, ari da berriro aztertzen.\nBelaunaldi berriko bioplastikoek beren propietate fisikokimiko termoplastikoak atxikitzen dituzte produktu manufakturatuaren bizi-zikloan zehar, baina, konpostaje- edo metanizazio-baldintzetan utzi ondoren, erabat biodegradatzen dira hondakin organikoak bezala, hau da, mikroorganismoek eraldatzen dituzte uretan, karbono dioxidoan eta/edo metanoan, zelulosaren erritmoan edo erritmo baliokidean.\nElementu horien berezko ezegonkortasunak tresna interesgarri bihurtzen ditu, baliabide berriztagarrietatik sortzen baitira, eta sortutako hondakin organikoen gaikako bilketa eta balorizazioa errazten duten tresna bihurtzen baitira. Material horietako bat alkohol polibinilikoa edo polietenola izan daiteke, polibinil azetatotik edo polietanoatotik lortzen dena. Polimero horrek polietilenoaren antzeko egitura du. ?OH taldeen presentziak ondorio oso garrantzitsuak ditu. Polimeroa hidrofiloa da eta, beraz, uretan disolbagarria. Egia esan, ez da ura dagoenean ezabatzen, baizik eta 30 bat egunen buruan degradatzen da ura eta ingurumeneko mikroorganismoak daudenean.\nGanjyal GM, Reddy N, Yang YQ, Hanna MA. 2004. Bilaketa-foam-en packaging acetate blended with corn stalk fibers. J. Appl. Pol. Sci. 93(6): 2627-2633.\nGUILBERT S. 2000. Film ikusgarriak eta coatings and biodegradable packaging. Bull. Elkargunea Dairy Fed. 346:10-16.\nNoiz izan zen “light” produktuen “booma” (eta zergatik gertatu zen)?\nLuparen azpian: Yosoy Chocoavena\n“Ultraprozesatuekin, dena da abantaila… osasunarentzat izan ezik”\nAhalik eta ondoena emateko fruitu lehorrak\nUrtarrileko aldapa, alderdi guztietan